Ε Μ ΠΡΟ Σ... για Ανάπτυξη !: Σε τι δεν απάντησε η Λιάνα Κανέλλη\nΤι είναι χειρότερο; Να κλωτσάς έναν αστυνομικό ή να λες ότι δεν θα είχες κανένα πρόβλημα να τον κλωτσήσεις; Φυσικά το δεύτερο. Διότι οι τραμπούκοι του ΠΑΜΕ που χτύπησαν τον αστυνομικό (ο καρατέκα, αν τον πετύχαινε δέκα εκατοστά πιο ψηλά, θα τον σκότωνε ή θα τον άφηνε παράλυτο) μπορούν να επικαλεσθούν διάφορα ελαφρυντικά: από βρασμό ψυχής μέχρι συγγνωστή νομική πλάνη. Εσύ όμως που απαντάς "ναι, κι εγώ θα τον κλώτσαγα” και το λες ήρεμα και χαλαρά στο τηλεοπτικό στούντιο, δεν μπορείς να επικαλεσθείς κανένα. Ακόμα περισσότερο αν είσαι βουλευτής, δηλαδή νομοθέτης. Ένας νομοθέτης που, εντελώς νηφάλιος, λέει ότι δεν τρέχει τίποτε αν παραβαίνεις τον νόμο και...\nμάλιστα με τέτοιον ειδεχθή τρόπο, χτυπώντας το όργανο της Πολιτείας που είναι επιφορτισμένο με την εφαρμογή το νόμου, σημαίνει ή ό,τι δεν έχει αντιληφθεί ποιος είναι ο ρόλος του ή ότι, συνειδητά, αποφασίζει να θέσει τον εαυτό του υπεράνω δηλαδή εκτός νόμου. Τι από τα δύο ισχύει στην περίπτωση της Κανέλλη; Και ήταν μια προσωπική έκφραση αμετροέπειας όπως την δικαιολόγησαν κάποιοι επιεικείς ή πολιτικού θράσους όπως την χαρακτήρισαν κάποιοι άλλοι;\nΤην απάντηση μάς την δίνουν οι επίσημες θέσεις του ΚΚΕ. Διατυπώνονται όχι σε κάποιο έγγραφο ενός "καπετάνιου” την εποχή του εμφυλίου, αλλά ΣΗΜΕΡΑ, στο επίσημο site ενός κόμματος που, κατά περίεργο τρόπο, κάποιοι τοποθετούν εντός του δημοκρατικού τόξου. Αυτές τις απαντήσεις ουδέποτε τις έδωσε η κα Καννέλη, ούτε κάποιος άλλος βουλευτής του ΚΚΕ, διότι ουδέποτε ερωτήθηκαν σχετικά. Γιατί, αλήθεια; Δεν μας ενδιαφέρει η στάση ενός κόμματος του ελληνικού κοινοβουλίου, αν, για παράδειγμα, η Ελλάδα δεχθεί επίθεση; Δεν μας ενδιαφέρουν οι αντιλήψεις του σχετικά με το πολίτευμα, τον διαχωρισμό των εξουσιών, τους Δ.Υ., τις αμοιβές, το σύστημα παραγωγής που θα εφαρμόσει αν κυβερνήσει; Δεν μας ενδιαφέρει το καθεστώς που προσπαθεί να εγκαθιδρύσει στη χώρα;\nΑς κάνουμε λοιπόν μια υποθετική συζήτηση με τους λαλίστατους όταν καταγγέλουν την "αστική" δημοκρατία (λες και υπάρχει και άλλη) εκπροσώπους του ΚΚΕ. Δίνω στους δημοσιογράφους έτοιμες ερωτήσεις. Κι ας συγκρίνουν τις απαντήσεις που θα πάρουν με τις επίσημες θέσεις του κόμματος που μπορείτε να διαβάσετε και εσείς εδώ: http://www.kke.gr/taytothta/\nΝα σημειώσω ότι τα κείμενα σε italics είναι αυτολεξεί, copy-paste, τα επίσημα κείμενα του ΚΚΕ και δεν έχουν υποστεί από τον γράφοντα καμμία επεξεργασία, πλην της αναγραφής κάποιων λέξεων, λόγω έμφασης, με κεφαλαία. Όπου, για λόγους συντομίας έχει παραλειφθεί κείμενο σημειώνεται με το σύμβολο (...).\nΤι θα κάνει το ΚΚΕ, αν η Ελλάδα δεχθεί επίθεση;\n- Σε περίπτωση ιμπεριαλιστικής πολεμικής εμπλοκής της Ελλάδας, ΕΙΤΕ ΣΕ ΑΜΥΝΤΙΚΟ είτε σε επιθετικό πόλεμο, το Κόμμα πρέπει να ηγηθεί της ΑΥΤΟΤΕΛΟΥΣ οργάνωσης της εργατικής - λαϊκής πάλης με όλες τις μορφές, ώστε να οδηγήσει σε ΟΛΟΚΛΗΡΩΤΙΚΗ ΗΤΤΑ ΤΗΣ ΑΣΤΙΚΗΣ ΤΑΞΗΣ, ΕΓΧΩΡΙΑΣ και ξένης.\nΟ όρος "ιμπεριαλιστικός αμυντικός πόλεμος” δεν νομίζω να υπάρχει σε κανένα άλλο κείμενο στον κόσμο, αλλά δεν είναι εκεί το ζουμί. Το ΚΚΕ χωρίς να κοκκινίζει από ντροπή, λέει ξεκάθαρα, πως όταν τα παιδιά μας θα σκοτώνονται για να υπερασπίσουν τη χώρα, εκείνο θα οργανώνει ΑΥΤΟΤΕΛΩΣ αντάρτικο για να χτυπήσει την εγχώρια αστική τάξη! Και πώς προσδιορίζεται η "αστική τάξη”, θα ρωτούσε κάποιος. Δηλαδή η τοπική οργάνωση του ΚΚΕ στο Παγκράτι, πώς θα επιτεθεί στην αστική τάξη του Παγκρατίου; Θα ήταν μια λογική απορία, αν δεν είχαμε ήδη την απάντηση από την προηγούμενη φορά που η Ελλάδα ήταν σε πόλεμο και το ΚΚΕ οργάνωσε "αυτοτελή πάλη”: δεν είσαι δικός μας, είσαι αντίπαλος. Σφάξιμο και στην πηγάδα. Κι ας είσαι 5 ετών. Αν η κα Κανέλλη έχει κάποια αντίρρηση επ’ αυτού, ευχαρίστως να την ακούσουμε.\nΠοιος είναι ο πολιτικός στόχος του ΚΚΕ;\n- Στρατηγικός στόχος του ΚΚΕ είναι η κατάκτηση της επαναστατικής εργατικής εξουσίας, η ΔΙΚΤΑΤΟΡΙΑ του προλεταριάτου, για τη σοσιαλιστική οικοδόμηση. Το ΚΚΕ καθοδηγείται από την επαναστατική κοσμοθεωρία του μαρξισμού - λενινισμού.\nΠώς ακριβώς γίνεται μια επανάσταση εν έτει 2019 μπορούμε να μάθουμε; Με την ψήφο, όχι! Αυτή είναι η "αστική” μέθοδος. Γίνεται με όπλα, σωστά; Τα οποία θα στραφούν εναντίον ποίων; Των νόμιμων θεσμών της χώρας, σωστά; Και θα τους απειλήσουν μόνο ή θα τραβήξουν και την σκανδάλη; Υπήρξε ποτέ στην ιστορία κομμουνιστική επανάσταση, χωρίς να μιλήσουν τα όπλα; Άρα η προηγούμενη παράγραφος μπορεί να διαβαστεί ως εξής: Στρατηγικός στόχος του ΚΚΕ είναι να αιματοκυλήσει τη χώρα για να επιβάλει κομμουνιστική δικτατορία. Αν η κα Κανέλλη έχει κάποια αντίρρηση επ’ αυτού ευχαρίστως να την ακούσουμε.\nΝαι, αλλά από την εποχή του Μαρξ κύλησε πολύ νερό στο αυλάκι. Η Σοβιετική Ένωση κατέρρευσε, ο κομμουνισμός απέτυχε παντού και η εφαρμογή του συνοδεύτηκε πάντα από τερατώδη εγκλήματα. Μήπως, το ΚΚΕ, έχει κάνει κάποια "προσαρμογή” στις θέσεις του;\nΤο ΚΚΕ, στην 95χρονη πορεία του, επέδειξε σταθερή προσήλωση (…) στη μαρξιστική - λενινιστική ιδεολογία ως επαναστατική θεωρία για την επαναστατική πολιτική δράση. Δεν ΑΠΟΚΗΡΥΞΕ ΠΟΤΕ την ταξική πάλη, τη σοσιαλιστική επανάσταση, ΤΗ ΔΙΚΤΑΤΟΡΙΑ του προλεταριάτου.\nΜα δεν υπέγραψε, το 1974 ο τότε Γ.Γ. του ΚΚΕ, Χ. Φλωράκης δήλωση με την οποία αποκηρύσσει τον ένοπλο αγώνα; θα ρωτήσουν κάποιοι, που κάτι θυμούνται από τα παλιά. Η απάντηση είναι ένα ξερό ΟΧΙ. Από εκείνη την δήλωση προβλήθηκε μόνο η πρώτη παράγραφος κι όχι η δεύτερη που αναιρεί την πρώτη. Ιδού ολόκληρη η δήλωση. Ο Φλωράκης για να κατευνάσει τον επαναστατικό οίστρο των μελών του ΚΚΕ, που ήθελαν ένοπλη ανατροπή της δημοκρατίας εδώ και τώρα, έγραψε τα εξής, σουρεαλιστικά μεν, δηλωτικά των σκέψεών του δε.\nΜε απλά λόγια: Είμαστε, λέει, αντίθετοι στη βίαιη κατάληψη της εξουσίας, με την προϋπόθεση ότι δεν απειλείται η Λαϊκή κυριαρχία. Όμως, επειδή το να μας υποχρεώνει κάποιος να δηλώσουμε πίστη στη δημοκρατία απειλεί την Λαϊκή Κυριαρχία, η αποκήρυξη της βίαιης κατάληψης της εξουσίας είναι... περιορισμός (!) στη δράση μας και θα επιδιώξουμε να καταργήσουμε αυτή την υποχρέωσή μας. Το είπαν και το έκαναν. Αν η κα Κανέλλη έχει κάποια αντίρρηση επ’ αυτού ευχαρίστως να την ακούσουμε.\nΠώς μπορούμε να μιλάμε για "τάξεις” όταν ένα φτωχόπαιδο μπορεί να φοιτήσει με υποτροφία στο Κολλέγιο Αθηνών, ένας πιτσιρικάς που φτιάχνει μια trendy εφαρμογή για κινητά ή ένα παιδί μεταναστατών από την Αφρική που παίζει καλό μπάσκετ μπορούν να γίνουν ζάπλουτοι; Αν τους ρωτήσουμε αυτούς σε ποια τάξη ανήκουν, θα απαντήσουν "στην εργατική”;\nΗ εργατική τάξη, ακόμα και επαναστατημένη, δεν έχει ακόμα ενιαία κομμουνιστική συνείδηση, κομμουνιστική στάση απέναντι στην άμεσα κοινωνική εργασία, στην κοινωνική ιδιοκτησία, δεν έχει ξεπεράσει τη διαφοροποίηση ανάμεσα στα τμήματά της, όπως αυτά αναπτύσσονται στον καπιταλισμό. Τα μέλη και στελέχη του ΚΚΕ και της Νεολαίας του μετέχουν σε όλες τις μορφές οργάνωσης της κοινωνίας και ασκούν το ρόλο τους ως ιδεολογικοί - πολιτικοί καθοδηγητές.\nΠροφανώς δεν έχει, διότι το ΚΚΕ πήρε 5,3% επί των ψηφισάντων, δηλαδή λιγότερο από 3% στο σύνολο των ψηφοφόρων. Όμως αυτοχαρακτηρίζεται εκπρόσωπος του λαού. Μάλλον το υπόλοιπο 97% αποτελεί την πλουτοκρατία.\nΚαι γιατί πρέπει σώνει και καλά να αισθανθούν εργάτες αφού δεν είναι;\nΟ καθοδηγητικός ρόλος του Κόμματος στη συγκέντρωση δυνάμεων για την επανάσταση (…) θα εκφράζεται στη συνειδητοποίηση της πλειοψηφίας της εργατικής τάξης, στην αποκόλληση των μισοπρολετάριων, των φτωχών αγροτών και άλλων αυτοαπασχολούμενων από την αστική τάξη, τις μικροαστικές, οπορτουνιστικές επιρροές.\nΝα η απάντηση λοιπόν στο γιατί οι ΠΑΜΕτζήδες κλώτσαγαν τους αστυνομικούς. Ήταν λόγω του καθοδηγητικού τους ρόλου! Προσπαθούσαν να τους… αποκολλήσουν από τις οπορτουνιστικές επιρροές για να συγκεντρώσουν δυνάμεις για την επανάσταση! Βέβαια, αν σκεφθούμε τι μισθό παίρνουν οι αστυνομικοί για να γίνονται σάκος του μποξ κάθε "ιδεολογικού καθοδηγητή” μάλλον η λέξη θα έπρεπε να γράφεται "οπορτουνηστικές”.\nΑς πούμε λοιπόν ότι ο Ελληνικός λαός γοητεύεται από το πρόγραμμα του ΚΚΕ και σας βγάζει κυβέρνηση. Θα ξαναγίνουν εθνικές εκλογές; Αν μετανοιώσει για την απόφασή του αυτή, θα έχει τη δυνατότητα να ψηφίσει σε 4 χρόνια κάτι άλλο;\nΚατά το μακρόχρονο αυτό πέρασμα από την καπιταλιστική στην αναπτυγμένη κομμουνιστική κοινωνία, η πολιτική της επαναστατικής εργατικής εξουσίας, με καθοδηγητική δύναμη το Κομμουνιστικό Κόμμα, αποκτά προτεραιότητα στη διαμόρφωση, επέκταση και εμβάθυνση, στην ΠΛΗΡΗ και ΑΝΕΠΙΣΤΡΕΠΤΗ κυριαρχία των νέων κοινωνικών σχέσεων, ΟΧΙ ΒΟΥΛΗΣΙΑΡΧΙΚΑ, αλλά στη βάση των νομοτελειών του κομμουνιστικού τρόπου παραγωγής.\nΥπάρχει κανένας που δεν το κατάλαβε; Η κυριαρχία της "εργατικής” εξουσίας θα είναι πλήρης και χωρίς επιστροφή. Κι όχι με τη βούλησή σου. Άλλωστε τι δικτατορία θα ήταν, αν σε ρώταγε; Να σημειώσω ότι η μοναδική φορά που υπεβλήθη αυτή η ερώτηση σε εκπρόσωπο του ΚΚΕ δημοσίως ήταν από τον γράφοντα, εδώ:\nΑμέσως μετά κόπηκα από κάθε κανάλι. Ως υποψήφιο περιφερειάρχη Αττικής, η ΕΡΤ δεν με κάλεσε, όπως είχε υποχρέωση, στο πάνελ στο οποίο συμμετείχαν όλοι οι υποψήφιοι, ακόμη κι αυτοί που εκπροσωπούσαν σταγονίδια της εξωκοινοβουλευτικής αριστεράς, υποκύπτοντας στο (πολύ δημοκρατικό) βέτο του ΚΚΕ: ή εμείς ή ο Τζήμερος. Ήξεραν οι σύντροφοι ότι θα τους ξαναέκανα την ίδια ερώτηση. Όντως θα την ξαναέκανα. Και την απευθύνω από εδώ σε κάθε εκπρόσωπο του ΚΚΕ: αν τον Ιούλιο πρώτο κόμμα με αυτοδυναμία έβγαινε το ΚΚΕ, θα ξανακάναμε ποτέ εθνικές εκλογές; Αν η κ. Κανέλλη έχει απάντηση, ευχαρίστως να την ακούσουμε.\nΠώς θα δουλεύουμε και θα πώς πληρωνόμαστε όταν με το καλό επικρατήσει η σοσιαλιστική επανάσταση;\nΑπορρίπτεται η χρηματική μορφή κινήτρων. Η ανάπτυξη του Κεντρικού Σχεδιασμού και η επέκταση της κοινωνικής ιδιοκτησίας σε όλους τους τομείς καθιστά σταδιακά περιττό το χρήμα. Η πρόσβαση στο μέρος του κοινωνικού προϊόντος που κατανέμεται "ανάλογα με την εργασία" καθορίζεται από την ατομική προσφορά εργασίας του καθενός στη συνολική κοινωνική εργασία, χωρίς να διαχωρίζεται σε σύνθετη ή απλή, χειρωνακτική ή όχι. ΜΕΤΡΟ της ατομικής προσφοράς είναι ο ΧΡΟΝΟΣ ΕΡΓΑΣΙΑΣ. Η ρύθμιση της λειτουργίας του χρήματος ως μέσου κυκλοφορίας εμπορευμάτων περιορίζεται (…) μέχρι την πλήρη εξάλειψη κάθε μορφής ατομικής ιδιοκτησίας σε μέσα παραγωγής και ύπαρξης εμπορευματικής παραγωγής.\nΜπορεί ο σύντροφος Κραουνάκης να αναρωτιέται τα λεφτά ποιος τα ανακάλυψε, όμως το ποιος θα τα καταργήσει, το ξέρουμε: το ΚΚΕ. Θα πληρώνεσαι με δελτίο, ανάλογα με τις ώρες που δούλεψες, και θα παίρνεις τα ίδια ανά ώρα, είτε είσαι η πρώτη φίρμα του μαγαζιού, είτε η καθαρίστρια στις τουαλέτες, είτε είσαι καθηγητής καρδιοχειρουργικής είτε θυρωρός του νοσοκομείου! Πολύ δίκαιο. Και πολύ αναπτυξιακό, ταυτόχρονα.\nΚαι με τέτοια συστήματα, θα εξακολουθούμε να είμαστε ευρωπαϊκό κράτος;\nΗ σοσιαλιστική οικοδόμηση είναι ασύμβατη με τη συμμετοχή της χώρας σε οποιαδήποτε ιμπεριαλιστική ένωση, όπως είναι η ΕΕ και το ΝΑΤΟ, το ΔΝΤ, ο ΟΟΣΑ.\nΑν φύγουμε από παντού, ποιοι θα μας κάνουν παρέα;\nΤο σοσιαλιστικό κράτος θα επιδιώξει συνεργασία με κράτη και λαούς, που αντικειμενικά έχουν άμεσο συμφέρον να αντισταθούν σε οικονομικά, πολιτικά και στρατιωτικά κέντρα του ιμπεριαλισμού, πρώτ’ απ’ όλα με λαούς που οικοδομούν στις χώρες τους το σοσιαλισμό.\nΔηλαδή με τους εξής δύο: Βόρεια Κορέα και Βενεζουέλα, μια και στην Κούβα ρεφορμιστές – οπουρτουνιστές τούς βλέπω τώρα τελευταία…\nΤι δύναμη θα έχει η Ελλάδα μαζί με τις άλλες δύο σοσιαλιστικές χώρες, χωρίς λεφτά και χωρίς… χρήμα, αφού παντού στον κόσμο, μέχρι και στην κομμουνιστική Κίνα, επικρατεί ο καπιταλισμός;\nStart-up δεν είναι, εξαγωγή τεχνογνωσίας, πάντως, είναι σίγουρα: η παγκόσμια επανάσταση σχεδιάζεται στις γιάφκες Εκάλης και Περισσού. Εκεί, Κουτσούμπας, Κανέλλη και Σια, μαζί με τα στελέχη του ΠΑΜΕ εξυφαίνουν την κατάργηση των καπιταλιστικών σχέσεων σε όλη την υδρόγειο ή τέλος πάντων στις "βαρύνουσες” χώρες. Ίσως τη γλυτώσουν τα νησιά Γκαλαπάγκος.\nΝαι, αλλά μέχρι να επικρατήσει παγκοσμίως ο κομμουνισμός, θα είμαστε απομονωμένοι και ευάλωτοι, ως χώρα. Τουλάχιστον, όταν το ΚΚΕ έρθει στην εξουσία, θα έχουμε ισχυρό Στρατό και Αστυνομία;\nΣαφές: η σημερινή αστυνομία είναι δυνάμεις καταστολής και ο στρατός είναι αστικός στρατός. Τους διαλύουμε και φτιάχνουμε επιτροπές εργατών και στελέχη με εργατική καταγωγή - πόσες γενιές πίσω, δεν διευκρινίζεται. Πάντως μπορείς να κοιμάσαι ήσυχος. Θα ακούει "επιτροπές εργατών” ο Ερντογάν και θα τρέμει. Μπορεί να του στείλουμε προς εκφοβισμό τη φωτογραφία με το άλμα του καρατέκα.\nΕπειδή αυτή την εποχή γίνονται πολλές συζητήσεις για τον βαθμό ανεξαρτησίας της Δικαιοσύνης, η άποψη του ΚΚΕ άποψη ποια είναι; Πρέπει η Δικαιοσύνη να είναι ανεξάρτητη από την εκτελεστική εξουσία;\nΗ σοσιαλιστική εξουσία είναι η επαναστατική εξουσία της εργατικής τάξης, η δικτατορία του προλεταριάτου. Η Η ΕΡΓΑΤΙΚΗ ΕΞΟΥΣΙΑ ΑΝΤΙΚΑΘΙΣΤΑ ΟΛΟΥΣ ΤΟΥΣ ΑΣΤΙΚΟΥΣ ΘΕΣΜΟΥΣ, που έχει ΤΣΑΚΙΣΕΙ η επαναστατική δράση, με τους νέους λαογέννητους θεσμούς. (…) Το ΑΝΩΤΑΤΟ ΟΡΓΑΝΟ της Εργατικής Εξουσίας έχει (…) πλήρεις εξουσίες, ΝΟΜΟΘΕΤΙΚΕΣ, ΕΚΤΕΛΕΣΤΙΚΕΣ, ΔΙΚΑΣΤΙΚΕΣ τις οποίες οργανώνει αντίστοιχα με επιτελικές δομές.\nΤο σύστημα, το είδαμε σε λειτουργία επί 70 χρόνια. Είναι άμεσο, αποδοτικό, καταργεί και τη γραφειοκρατία: Μπέρια – Στάλιν – υπογραφή – εκτέλεση.\nΚαι με ποιον μπούσουλα θα αποδίδεται Δικαιοσύνη αφού θα τα καταργήσετε όλα; Τι ποινές θα επιβάλλονται και σε ποιούς;\nΚι αυτό σαφές, ε; Ποια είναι η στάση σου απέναντι στην εργατική τάξη, δηλαδή το ΚΚΕ; Αρνητικός ή ουδέτερος - δηλαδή αρνητικός; Απόφαση ελήφθη: ΟΥΛΕΝ – σφάξιμο επί τόπου.\nΑκούμε το ΚΚΕ να υπερασπίζεται με σθένος τους Δημοσίους Υπαλλήλους. Τι θα κάνετε όταν γίνετε κυβέρνηση; Θα προσλάβετε κι άλλους;\nΠω πω χουνέρι! Το έχει διαβάσει η ΑΔΕΔΥ αυτό; Τύφλα νάχει η Τρόικα. Απ’ το αυτί και στο χωράφι! Όπως ο Μάο, ο Πολ-Ποτ και άλλοι μεγάλοι ιδεολόγοι, αναμορφωτές της ανθρωπότητας.\nΕπειδή όμως δεν φαίνεται πιθανό να αποκολλούνται οι… μισοπρολετάριοι από τον καπιταλισμό για να αποκολληθεί και το ΚΚΕ από το 5,3%, ποια θα είναι η πολιτική σας μέχρι τότε;\nΤο ΚΚΕ δρα (…) για την προοπτική της σοσιαλιστικής επανάστασης, (…) για τη συσπείρωση και τον επαναστατικό προσανατολισμό της πλειοψηφίας της εργατικής τάξης, ιδιαίτερα του βιομηχανικού προλεταριάτου, (…) αντιτάσσει ΤΗ ΔΙΚΗ ΤΟΥ ΒΙΑ ενάντια στη βία του κεφαλαίου, (…) επιδρά ΠΑΡΑΛΥΤΙΚΑ στα επιτελεία του ταξικού αντιπάλου… Εκπληρώνει το επαναστατικό του καθήκον χωρίς να το ακυρώνει στο όνομα των δυσκολιών του διεθνούς συσχετισμού στην ταξική πάλη.\nΈκανε κάτι άλλο το ΚΚΕ, τόσα χρόνια τώρα, από το να δρα παραλυτικά στα επιτελεία του ταξικού εχθρού και να αντιτάσσει τη δική του βία, ενάντια στη βία του κεφαλαίου; Δεν διατυμπανίζει συνεχώς, από του βήματος της Βουλής μάλιστα, την ανυπακοή και την απειθαρχία; Δεν έχει οργανωμένη ομάδα κρούσης, το ΠΑΜΕ με τα στειλιάρια, δήθεν ως κοντάρια σημαίας - το μόνο "εργατικό” σωματείο που δεν εκπροσωπεί καμμία εργατική ομάδα; Τελικά, ας μας πει κάποιος, υπάρχει στο "δημοκρατικό τόξο” νόμιμη κομματική βία; Μπορούν τα κόμματα να δρουν βίαια, και κανείς να μην τα ακουμπάει; Εφόσον το πιστεύουν αυτό, ας το νομοθετήσουν. Να φέρει το ΚΚΕ ένα νομοσχέδιο που να λέει πόσο μπορεί να δέρνει νόμιμα ένα κομματικό στέλεχος. Ο Κουτσούμπας, ας πούμε, ως Γ.Γ., μπορεί μέχρι και ανθρωποκτονία. Κανέλλη και οι άλλοι βουλευτές μέχρι κάταγμα. Λοιπά στελέχη μέχρι εκδορές και εκχυμώσεις. ΚΝΕ και λοιποί μέχρι απειλές όπως στο Φεστιβάλ τους, στο οποίο, με κορυφαίο του χορού τον διασκεδαστή Ζαραλίκο, απειλούσαν να σπάσουν τη μούρη του γράφοντος. Μπορείτε να απολαύσετε το λεπτό χιούμορ του φυτωρίου δημοκρατών του ΚΚΕ εδώ:\nΝα σημειώσω ότι το βίντεο δεν το έχω αναρτήσει εγώ, ούτε συνεργάτες μου, διότι δεν υπήρχε περίπτωση να πάω ούτε να έχω πρωτογενές υλικό από το Φεστιβάλ της ΚΝΕ. Το ανάκαλυψα στο youtube, με τα συγκεκριμένα σχόλια του (αγνώστου) αναρτήσαντος.\nΓια όποιον δεν κατάλαβε: ένα κόμμα διακηρύσσει, φόρα παρτίδα, πως η βία είναι συστατικό της πολιτικής του. Και δεν ιδρώνει κανενός το αυτί; Γιατί τους καμαρώνουμε; Θέλετε να ξεκινήσετε την επανάσταση, παλληκάρια του Περισσού; Πάρτε το τουφέκι, αφήστε τις βουλευτικές μισθάρες, αυτοκινητάρες, συνταξάρες και βγείτε στο βουνό. Δεν γίνεται όμως να πληρώνεστε από τη δημοκρατία και να της κηρύσσετε τον πόλεμο από το τηλεοπτικό στούντιο. Δεν γίνεται να στέλνετε τους τραμπούκους σας να τα σπάζουν όλα, να καταστρέφουν την οικονομία με κάθε ευκαιρία, να λειτουργούν ως κανονικοί νονοί της νύχτας (εκατοντάδες επαγγελματίες εξαναγκάζονται να πληρώνουν "νταβατζιλίκι” στα τάγματα εφόδου του ΠΑΜΕ για να μην τους σπάσουν το "καπιταλιστικό” μαγαζί) να με εμποδίζουν από το να μπω στον χώρο εργασίας μου, να ταξιδέψω με πλοίο ή να στείλω τα εμπορεύματά μου, να δέρνουν αστυνομικούς που τους ονομάζουν δυνάμεις καταστολής, να απειλούν τη ζωή μου την ίδια - και να οργανώνετε, με τα δικά μου λεφτά, τη δικτατορία της παρέας σας. Ή θα είστε εντός του νόμου ή εκτός. Διαλέξτε. Και τα δύο μαζί δεν γίνονται. Μέχρι τώρα, από τις 23/9/1974, που ο Κ. Καραμανλής το νομιμοποίησε, το ΚΚΕ θέλει πεισματικά να τοποθετείται εκτός νόμου. Και το διαλαλεί. Εμείς γιατί επιμένουμε να το θεωρούμε εντός;\nΘα αναρωτηθείς, αγαπητέ αναγνώστη: τις επίσημες θέσεις του ΚΚΕ, που στοιχειοθετούν, καραμπινάτα, όπως βεβαιώνουν σε κατ’ ιδίαν συζητήσεις κορυφαίοι νομικοί, τουλάχιστον τα ποινικά αδικήματα της σύστασης εγκληματικής συμμορίας και της εσχάτης προδοσίας, δεν τις ξέρει κανένας δημοσιογράφος, πολιτικός ή εισαγγελέας; Φυσικά και τις ξέρουν. Γιατί λοιπόν δεν τους ξεμπροστιάζουν δημοσιογραφικώς και δεν τους διώκουν ποινικώς; Διότι το ΚΚΕ υπήρξε ο καλύτερος συνεταίρος των κομμάτων εξουσίας. Όχι μόνο σε πολιτικό επίπεδο. Και σε οικονομικό. Κρατάει ο ένας τον άλλον τόσο καλά, που αν αρχίσει να ξηλώνεται το πουλόβερ του Περισσού θα ξεγυμνωθεί το σύνολο του πολιτικού συστήματος.\nΓι’ αυτό η κα Κανέλλη έχει την άνεση να μην απαντάει στα παραπάνω ερωτήματα. Διότι ξέρει ότι κανείς δεν πρόκειται να της τα υποβάλει.\nΕτικέτες Κ.Κ.Ε., Κανέλλη, Τζήμερος


ΓΡΑΦΕΙΟ ΑΡΧΙΤΕΚΤΟΝΙΚΗΣ, ΓΡΑΦΙΣΤΙΚΗΣ, ΠΛΗΡΟΦΟΡΙΚΗΣ\nΕνημερωθείτε για το νέο μας πρόγραμμα!\nΠΕΡΙΗΓΗΘΕΙΤΕ ΣΤΟ SITE\nΑρχιτεκτονικής, Γραφιστικής & Πληροφορικής\nΜελέτες κατοικιών και επαγγελματικών χώρων, αδειοδοτήσεις, νομιμοποιήσεις, ανακαινίσεις σπιτιών, γραφείων και καταστημάτων, διακοσμήσεις εσωτερικών χώρων και σχεδιασμός τρισδιάστατων φωτορεαλιστικών μοντέλων.\nΣχεδιασμός ολοκληρωμένης εταιρικής ταυτότητας, λογοτύπου, επαγγελματικών καρτών, διαφημιστικών φυλλαδίων και προσκλητηρίων, σελιδοποιήσεις κάθε είδους βιβλίων και εργασιών και παρουσιάσεις σε υπολογιστή.\nΚατασκευή και διαχείριση ιστοσελίδων, σχεδιασμός και διαχείριση e-shop, βελτιστοποίηση ιστοσελίδων στις μηχανές αναζήτησης με τεχνικές SEO, διαχείριση social media, email marketing και ολοκληρωμένη ηλεκτρονική προώθηση επιχειρήσεων.\nΘέλετε να μάθετε περισσότερα για το γραφείο μας και τις προσφερόμενες υπηρεσίες;\nΣτο γραφείο μας θεωρούμε τη συνεχή εκπαίδευση και επιμόρφωση πολύ σημαντικό κομμάτι της δουλειάς μας και για το λόγο αυτό προσφέρουμε μια σειρά δημιουργικών μαθημάτων και σεμιναρίων, θεωρητικών και πρακτικών, σε ολιγομελή τμήματα ή ιδιαίτερα. Τα τμήματα ξεκινούν μετά από εκδήλωση ενδιαφέροντος και το περιεχόμενο τους αλλάζει συνεχώς και προσαρμόζεται στις ιδιαίτερες ανάγκες και επιθυμίες των επιμορφούμενων. Παράλληλα, διεξάγουμε κατά τη διάρκεια της χρονιάς μικρότερης ή μεγαλύτερης διάρκειας workshops για ανθρώπους με καλλιτεχνικές ανησυχίες!\nΔείτε στο ημερολόγιο τα επόμενα εργαστήρια και workshops ή επικοινωνήστε μαζί μας για περισσότερες λεπτομέρειες.\nΔιαμόρφωση & διακόσμηση σπιτιού\nΕπαγγελματική κάρτα δικηγόρου ΙΙΙ\nΑνακαίνιση του γραφείου μας\nΙστοσελίδα & κάρτες δικηγόρου\nBlog για χειροποιήτα κοσμήματα\nΣχεδιασμός αρχιτεκτονικού τεύχους\nIστοσελίδα αρχιτεκτονικής εταιρείας\nΣχεδίαση αφίσας παλαιοπωλείου


Απίστευτο! Αστυνομικός «φρουρεί» πολιτικό που έχει πεθάνει εδώ και δύο χρόνια. - Livadeia - Potpourri\nHome Ελληνικό Δημόσιο Πολιτική Απίστευτο! Αστυνομικός «φρουρεί» πολιτικό που έχει πεθάνει εδώ και δύο χρόνια.\nΑπίστευτο! Αστυνομικός «φρουρεί» πολιτικό που έχει πεθάνει εδώ και δύο χρόνια.\nΕτικέτες Ελληνικό Δημόσιο, Πολιτική


Ἓν οἶδα ὅτι οὐδὲν οἶδα: Καληνύχτα Σαμαρά. Τα μνημόνια είναι σαν τα κουνάβια. Όποιος τα πιάνει δεν τον πλησιάζει μετά κανείς. Όποιος δεν χρησιμοποιεί τα μάτια του για να δει, θα τα χρειαστεί σίγουρα για να κλάψει. ( Ζαν Πωλ Σαρτρ).\nΚαληνύχτα Σαμαρά. Τα μνημόνια είναι σαν τα κουνάβια. Όποιος τα πιάνει δεν τον πλησιάζει μετά κανείς. Όποιος δεν χρησιμοποιεί τα μάτια του για να δει, θα τα χρειαστεί σίγουρα για να κλάψει. ( Ζαν Πωλ Σαρτρ).\nΤα μηνύματα από το Βερολίνο και τις Βρυξέλλες βάρυναν στην τελική στάση των αρχηγών. Ο πρόεδρος της ΝΔ βρέθηκε αντιμέτωπος με το δίλημμα να αναλάβει την ευθύνη για τη χρεοκοπία της χώρας. Το υπογράμμισαν από το πρωί με δηλώσεις τους και συνεργάτες του πρωθυπουργού και ο ίδιος ο υπουργός Οικονομικών. Οι δανειστές δεν ήταν διατεθειμένοι να ανεχθούν μαύρες τρύπες και γκρίζες ζώνες στη συμφωνία.\nΣτο τραπέζι μπήκε και η κατάρρευση της κυβέρνησης. Η λέξη εκλογές ανέβηκε στην πολιτική ατζέντα ενώ οι βουλευτές στη Βουλή απειλούν με καταψήφιση της συμφωνίας.\nΠρο αυτού του κινδύνου υπήρξε νέος κύκλος τηλεφωνικών επικοινωνιών με τον Λουκά Παπαδήμο. Συμφώνησαν 300 εκ. ευρώ να περικοπούν από κύριες και επικουρικές συντάξεις και άλλα τόσα από άλλες δαπάνες του κράτους. Γιώργος Παπανδρέου και Αντώνης Σαμαράς πρέπει τώρα να συγκαλέσουν τις κοινοβουλευτικές τους ομάδες για να διασφαλίσουν ότι η συμφωνία θα περάσει. Αρχικά ως ένα άρθρο και μετά από 15 μέρες στην αναλυτική της μορφή, σύμφωνα με τους μέχρι τώρα σχεδιασμούς.\nΠροκειμένου να απαντήσουν στους ισχυρισμούς της ΝΔ οι επιτελείς του Μεγάρου Μαξίμου διευκρίνισαν και το σημείο της εμπλοκής. Στο σχέδιο του μνημονίου η τρόικα επέμενε σε 625 εκ. ευρώ από συντάξεις. Ο πρωθυπουργός και ο υπουργός Οικονομικών έπεισαν τους απεσταλμένους της ΕΕ, της ΕΚΤ και του ΔΝΤ το ποσό να καλυφθεί μόνο 300 εκ. ευρώ από συντάξεις και τα άλλα 325 από άλλες πηγές πχ μεγαλύτερη περικοπή αμυντικών δαπανών και δαπανών του ΠΔΕ.\nΜόλις αυτό ανακοινώνεται, ο πρόεδρος της ΝΔ λέει: «ωραία ας τους πούμε ότι από άμυνα και ΠΔΕ θα βρούμε και αλλά 200, δηλαδή 525 εκ. ευρώ». Αυτό όμως σημαίνει συνολική περικοπή από άμυνα και επενδύσεις 1225 εκ. ευρώ, γιατί είχε προηγηθεί περικοπή άλλων 425 από άμυνα και 600 από ΠΔΕ με απόλυτη άρνηση της τρόικας να θεωρήσει αξιόπιστες τις περικοπές αυτές χωρίς αναφορά σε συγκεκριμένα μόνιμα μέτρα.\nΠερικόπτονται δε κονδύλια επενδύσεων την ώρα που όλοι μιλούν για την ανάγκη επενδύσεων και ενώ είναι γνωστή η αδυναμία επιβίωσης πέραν του εξαμήνου πολλών επικουρικών ταμείων, τα όποια νομικά δεν μπορούν να επιχορηγηθούν από το κράτος, αν δεν γίνει η σχετική μεταρρύθμιση .\nΔηλαδή, σύμφωνα με συνομιλητές του Λουκά Παπαδήμου και του Ευάγγελου Βενιζέλου ο Αντώνης Σαμαράς είπε ένα τριπλό ψέμα:\n• Ένα στους συνταξιούχους ότι δήθεν δεν κόβονται συντάξεις, ενώ αυτό θα γίνει αναγκαστικά λόγω κινδύνου κατάρρευσης των επικουρικών ταμείων. Μάλιστα, η καθυστέρηση στις επικουρικές θα έχει ως αποτέλεσμα να κοπούν αρχικά οι κυρίες και μετά να έρθει και περικοπή των επικουρικών .\n• Ένα για την ανάπτυξη ,ενώ προτείνει μεγάλη περικοπή του προγράμματος επενδύσεων .\n• Ένα στην τρόικα που ξέρει ποιες περικοπές είναι αληθινές και ποιες εικονικές .\nΣε κάθε περίπτωση, στην τελική συμφωνία προβλέπονται 300 εκ. ευρώ από συντάξεις και 325 που θα προσδιοριστούν επακριβώς σε δυο εβδομάδες χωρίς γενικολογίες περί ΠΔΕ και άμυνας.\nH επίσημη ανακοίνωση του Μαξίμου\n"Ολοκληρώθηκαν σήμερα το πρωί με επιτυχία οι διαβουλεύσεις της κυβέρνησης με την τρόικα, σχετικά με το θέμα, το οποίο είχε απομείνει ανοικτό για περαιτέρω επεξεργασία και συζήτηση. Οι πολιτικοί αρχηγοί συμφώνησαν με το αποτέλεσμα των διαβουλεύσεων αυτών. Κατόπιν τούτου υπάρχει γενικότερη συμφωνία για το περιεχόμενο του νέου προγράμματος εν’ όψει και της αποψινής συνεδρίασης του Γιούρογκρουπ. Όπως είναι γνωστό, το πρόγραμμα συνοδεύει τη νέα δανειακή σύμβαση με την οποία η Ελλάδα θα χρηματοδοτηθεί με 130 δισεκατομμύρια ευρώ".\nΝωρίτερα το protothema.gr είχε μεταδώσει ότι η δανειακή σύμβαση βρισκόταν στον αέρα, ακριβώς λόγω της αδυναμίας των πολιτικών αρχηγών - και για επικοινωνιακούς λόγους - να καταλήξουν.\nΜέχρι πριν από λίγη ώρα, τα μηνύματα για την χώρα ήταν πολύ αρνητικά, τόσο από τις Βρυξέλλες όσο και από το Βερολίνο, καθώς ουσιαστικά παρέπεμπαν στο ότι δεν θα υπήρχε απόφαση σήμερα στο Eurogroup για το ελληνικό πρόβλημα\nΚαι, προφανώς, η εξέλιξη επιβεβαιώνει τις επισημάνσεις του εκπροσώπου της Κομισιόν κατά τις οποίες "η Ε.Ε, δεν γνωρίζει να έχει δοθεί 15ήμερη παράταση στην Ελλάδα".\nΑναρτήθηκε από john's blog στις 8:55 π.μ.


Οι "ειδικοί" απαντούν # 122 - Θέμα: Θηλασμός και μαγιά μπύρας - mitrikosthilasmos.com\nΟι “ειδικοί” απαντούν # 122 – Θέμα: Θηλασμός και μαγιά μπύρας\nTagged: Μαγιά μπύρας, Οι ειδικοί απαντούν, Συχνές απορίες\nΚαταρχήν, συγχαρητήρια για την προσπάθεια που κάνετε να προσφέρετε τις γνώσεις σας σε όλες εμάς τις αγχωμένες, νέες μητέρες που προσπαθούμε να θηλάσουμε.\nΈχω ένα αγοράκι 4,5 μηνών που θηλάζει αποκλειστικά από τον 2ο μήνα και μετά. Άρχισα να παίρνω μαγιά μπύρας όταν το μωρό ήταν 15 ημερών συνεχίζω μέχρι και σήμερα. Παίρνω συνήθως 12 χαπάκια των 300mg ημερησίως (ανώτερη δοσολογία της συσκευασίας) ενώ για ενάμιση μήνα περίπου έπαιρνα 6gr/ημέρα προκειμένου να αυξήσω την παραγωγή, αφού πίστευα πως το μωρό μου δε χόρταινε. Διστάζω να τη σταματήσω γιατί φοβάμαι μήπως μειωθεί το γάλα μου.\nΘέλω να ρωτήσω για πόσο διάστημα είναι ασφαλές να την παίρνω και αν μπορεί να προκαλέσει παρενέργειες η κατανάλωση της είτε στο μωρό είτε σε μένα.\nκάθε τι που παίρνουμε είναι φάρμακο. Κάθε φάρμακο είναι δηλητήριο με πολλές ανεπιθύμητες παρενέργειες και μία επιθυμητή, αυτήν για την οποία δίνεται. Η μαγιά μπύρας δεν έχει μελετηθεί εκτενώς κατά τη γαλουχία. Δυνητικά μπορεί να προκαλέσει ό,τι μπορεί να προκαλέσει συνήθως ένα οποιοδήποτε φάρμακο, δηλαδή γαστρεντερικά ενοχλήματα, αλλεργίες. Μπορεί να αλλάξει δυσάρεστα για το μωρό τη γεύση του μητρικού γάλακτος.\nΤο κυριότερο είναι ότι δεν τη χρειάζεσαι. Δεν υπάρχει κανένας λόγος να την παίρνεις με τέτοια ανάπτυξη του μωρού.\nΠρέπει να γίνει κατανοητό ότι η γαλουχία ρυθμίζεται πρώτα και κύρια από το ίδιο το στήθος: πόσο γάλα βγάζει από αυτό το παιδί; Τόσο γάλα θα παραχθεί. Η ρύθμιση είναι αυτοκρινής, γίνεται δηλαδή με βάση τη ζήτηση και την προσφορά.\nΑν ένα παιδί ζητάει στήθος και ξέρει να βγάζει το γάλα – να θηλάζει δηλαδή αποτελεσματικά – 5, 10, ή 15 φορές την ημέρα, η μητέρα θα έχει ανάλογη παραγωγή. Μια μαμά ενός νηπίου 2 χρονών που θηλάζει δέκα φορές την ημέρα μπορεί να έχει περισσότερο γάλα από μια άλλη που περιορίζει τους θηλασμούς του δύο μηνών βρέφους της σε έξι την ημέρα.\nΠρέπει να το καταλάβετε αυτό, δεν υπάρχει τίποτα μαγικό στην παραγωγή μητρικού γάλακτος. Δεν έχει να κάνει με ορμόνες και με φάρμακα. Βάλτε το παιδί να θηλάζει συχνά και γάλα θα υπάρχει για δέκα χρόνια αν θέλετε…\nΦάρμακα όπως η μαγιά μπύρας, τσάι θηλασμού ή οτιδήποτε άλλο έχουν δευτερεύουσα σημασία, για συγκεκριμένη χρήση – όταν υπάρχει πραγματικά μικρή παραγωγή και θέλουμε να κάνουμε επαναγαλακτισμό. Χρήση από όλες τις γυναίκες που θηλάζουν, που προσπαθούν να θηλάσουν, δεν είναι επιστημονικά σωστή.\nPrevious Post: Οι “ειδικοί” απαντούν # 121 – Θέμα: Θηλασμός και γονιμότητα\nNext Post: Διατροφή και παιδικές κρέμες


30 Οκτώβριος - Metapedia\n1863: Ο Δανός πρίγκιπας Γουλιέλμος φτάνει στον Πειραιά για να αναλάβει το θρόνο του ως Γεώργιος Α', βασιλιάς των Ελλήνων.\n1908: Κυκλοφορούν στην Αθήνα τα πρώτα ηλεκτρικά τραμ, τα οποία θα αντικαταστήσουν σταδιακά τα ιππήλατα.\n1927: Αποτυχημένη δολοφονική απόπειρα κατά του προέδρου της Δημοκρατίας, Παύλου Κουντουριώτη.\n1930: Υπογράφεται στην Άγκυρα ελληνοτουρκική συνθήκη φιλίας μεταξύ Ελευθερίου Βενιζέλου και Κεμάλ Ατατούρκ.\n1930: «Υπόθεση του Χοιροστασίου»: Αποτυχημένη απόπειρα κινήματος παγκαλικών αξιωματικών της Θεσσαλονίκης.\n1940: Ελληνοϊταλικός πόλεμος του 1940: Ο Ανθυποσμηναγός Ευάγγελος Γιάνναρης, επιστρέφοντας με το αεροσκάφος του στη βάση του, τραυματίζεται θανάσιμα.\n1943: Δύναμη 114 Ιερολοχιτών και 200 αλεξιπτωτιστών απελευθερώνουν προσωρινώς την Σάμο.\n1976: Με προεδρικό Διάταγμα, ο Υπίλαρχος Μιχαήλ Γουνελάς αποβλήθηκε από τις τάξεις των Αξιωματικών του Ελληνικού Στρατού και υποβιβάστηκε στο βαθμό του στρατιώτη.\n2003: Για πρώτη φορά έπειτα από 60 χρόνια η Βουλή των Ελλήνων αποφασίζει να αρθεί η ασυλία πέντε βουλευτών, για παραβάσεις του Κ.Ο.Κ. και για ψευδορκία.\n1270: Η Η΄ Σταυροφορία και η πολιορκία της Τύνιδας τερματίζονται κατόπιν συμφωνίας μεταξύ του Κάρολου του Ανδεγαυού, αδελφού του βασιλιά Λουδοβίκου Θ' της Γαλλίας, ο οποίος είχε πεθάνει δύο μήνες νωρίτερα, και του σουλτάνου της Τύνιδας.\n1831: Στη Βιρτζίνια των Η.Π.Α., συλλαμβάνεται ο δραπέτης σκλάβος Νατ Τέρνερ ως καθοδηγητής της πιο αιματηρής εξέγερσης σκλάβων στην ιστορία των Η.Π.Α.\n1905: «Οκτωβριανό Μανιφέστο»: Μετά τη στρατιωτική ήττα από τους Ιάπωνες και την εκδήλωση της πρώτης Ρωσικής Επαναστάσεως ο τσάρος Νικόλαος Β’ παραχωρεί δικαιώματα και πολιτικές ελευθερίες στο λαό, ενώ εγκρίνει τη λειτουργία της Βουλής.\n1918: Η Οθωμανική Αυτοκρατορία υπογράφει ανακωχή με τους Συμμάχους και έτσι τελειώνει ο Α’ Παγκόσμιος Πόλεμος της Μέσης Ανατολής.\n1922: Ο φασίστας Μπενίτο Μουσολίνι γίνεται πρωθυπουργός της Ιταλίας\n1925: Ο Σκωτσέζος εφευρέτης, Τζον Λότζι Μπερντ, επιτυγχάνει την πρώτη τηλεοπτική μετάδοση κινούμενης εικόνας.\n1938: Η ραδιοφωνική μετάδοση της νουβέλας «Ο Πόλεμος των Κόσμων» από τον Όρσον Γουέλς αναστατώνει τις ΗΠΑ καθώς το κοινό πείθεται ότι όντως έγινε εισβολή Αρειανών.\n1956: Μεγάλη αντισοβιετική εξέγερση στην Ουγγαρία.\n1961: Αποφασίζεται η απομάκρυνση της σορού του Ιωσήφ Στάλιν από το Μαυσωλείο Λένιν και τον ενταφιασμό της στο τείχος του Κρεμλίνου.\n1963: Τον τερματισμό των ανακρίσεων γύρω από την υπόθεση Λαμπράκη ανακοινώνει ο ανακριτής Χρήστος Σαρτζετάκης.\n1975: Ο εθνικιστής Ισπανός ηγέτης Φρανθίσκο Φράνκο μεταβιβάζει, λόγω ασθενείας, την εξουσία της χώρας στον Χουάν Κάρλος Α'.\n2015: Ο Σακέρ Ααμέρ, τελευταίος Βρετανός κρατούμενος στην αμερικανική φυλακή του Γκουαντανάμο στην Κούβα, αφήνεται ελεύθερος.\n1735: Τζον Άνταμς, 2ος πρόεδρος των Ηνωμένων Πολιτειών Αμερικής.\n1821: Φιοντόρ Ντοστογιέφσκι, Ρώσος συγγραφέας.\n1882: Γκύντερ φον Κλούγκε, Γερμανός στρατάρχης\n1885: Έζρα Γουέστον Λούμις Πάουντ [Ezra Weston Loomis Pound] κορυφαίος Αμερικανός εθνικιστής και φυλετιστής ποιητής, δοκιμιογράφος και κριτικός, γνωστός ως μέγιστος ποιητής του 20ου αιώνα και μέντορας του Τόμας Σ. Έλιοτ, του Τζέιμς Τζόϋς, του Ουίλιαμ Μπάτλερ Γέιτς και του Ουίλλιαμ Κάρλος Ουίλλιαμς. Γεννήθηκε στο Χέϊλι [Hailey] της Αμερικανικής πολιτείας του Αϊντάχο, [Idaho] στις ΗΠΑ.\n1888: Κωνσταντίνος Τσικλητήρας, Έλληνας αθλητής που έπαιξε ποδόσφαιρο και ως αθλητής στίβου ήταν Πανελληνιονίκης, Ολυμπιονίκης και κάτοχος Παγκόσμιου ρεκόρ στα άλματα άνευ φοράς. Γεννήθηκε στην Πύλο του νομού Μεσσηνίας.\n1896: Κώστας Καρυωτάκης, Έλληνας εθνικιστής, βασιλόφρονας κι αντικαπιταλιστής, μεταφραστής, πεζογράφος και ποιητής της νεορομαντικής και νεοσυμβολιστικής σχολής του μεσοπολέμου.\n1967: Λεωνίδας Καβάκος, Έλληνας βιολονίστας.\n1910: Ερρίκος Ντυνάν, Ελβετός ακτιβιστής, ιδρυτής του Ερυθρού Σταυρού. Πέθανε πάμπτωχος και ξεχασμένος σε γηροκομείο της Ζυρίχης. Τιμήθηκε με το πρώτο Νόμπελ Ειρήνης το 1901 και προσέφερε, τόσο την περιουσία του, όσο και το χρηματικό βραβείο για τους σκοπούς του Διεθνούς Ερυθρού Σταυρού.\n1945: Γεώργιος Λαμπελέτ, Έλληνας εθνικιστής μουσουργός, ο πρώτος συνθέτης που προσπάθησε να δημιουργήσει «Εθνική Μουσική Σχολή» και «Ελληνική Συμφωνική Μουσική», συγγραφέας μουσικοθεωρητικών κειμένων, δοκιμιογράφος και δάσκαλος μουσικής, ποιητής και μεταφραστής. Γεννήθηκε το 1875 στην Κέρκυρα και πέθανε στην Αθήνα. Το 40ήμερο μνημόσυνο του έγινε την Κυριακή 2 Δεκεμβρίου 1945 στον Ιερό ναό της Ζωοδόχου Πηγής στην Αθήνα.\n1966: Γεώργιος Θεοτοκάς, Έλληνας συγγραφέας.\n1981: Στυλιανός Μαυρομιχάλης, πολιτικός που διατέλεσε Πρωθυπουργός της Ελλάδος.\n2013: Νικόλαος Φώσκολος, Έλληνας εθνικιστής συγγραφέας, μυθιστοριογράφος, σεναριογράφος, κριτικός του θεάτρου, κινηματογραφικός, θεατρικός και τηλεοπτικός σκηνοθέτης,\nΑγίας Απολλωνίας της παρθένου, Αγίου Αστερίου μάρτυρος, Αγίων Ζηνοβίου και Ζηνοβίας αδελφών, Αποστόλου Κλεόπα, Αγίου Κρονίωνος μάρτυρος, Ιερομάρτυρος Μαρκιανού επισκόπου Συρακουσών, Αποστόλου Τερτίου επισκόπου Ικονίου.\nΑπολλωνία, Αστέριος, Αστέρης, Αστρινός, Αστερινός, Αστρινή, Αστέρω, Αστερία, Αστρούλα, Αστερινή, Ζηνόβιος, Ζηνοβής, Ζήνος, Τζήνος, Ζηνοβία, Ζήνα, Τζήνα, Τζίνα, Ζελίνα, Κλεόπας, Πάκης, Κλεόπιος, Κλεοπάκης, Κλεοπία, Κρόνος, Κρονίων, Κρονίωνας, Κρονίος, Κρονία, Μαρκιανός, Μαρκίνος, Τέρτιος, Τέρτος, Τέρτης, Τερτίνος, Τέρτια, Τέρτα, Τέρτη, Τερτίνα.\n303η ημέρα του έτους,\n44η εβδομάδα του έτους\nΥπολείπονται 62 ημέρες\nΔιάρκεια ημέρας: 10 ώρες & 46 λεπτά\n29 Οκτώβριος | 31 Οκτώβριος\nΑνακτήθηκε από «http://el.metapedia.org/m/index.php?title=30_Οκτώβριος&oldid=88358»\nΗ σελίδα αυτή τροποποιήθηκε τελευταία φορά στις 7 Νοεμβρίου 2019, στις 17:44.


Του Βασίλη Μαγαλιού 17 Ιανουαρίου, 2018\nΟ κ. Μάκης Αγγελόπουλος είχε την ιδέα και ο κ. Τάσος Μπουλμέτης την έκανε πράξη δημιουργώντας την ταινία «1968». Μία ταινία στην οποία βλέπεις την ιστορία της Ελλάδας με τους ξεριζωμούς, τις ήττες, τις προδοσίες, τις απώλειες. Η ταινία αναφέρεται στην ΑΕΚ αλλά μιλάει για την Ελλάδα. «Ζωγραφίζει» την Ελλάδα μέσα από την ΑΕΚ, ή μιλάει για την ΑΕΚ μέσα από την ιστορία της Ελλάδας (ΦΩΤΟΓΡΑΦΙΑ: ΚΩΣΤΑΣ ΜΑΚΡΥΔΗΜΑΣ / EUROKINISSI).\nΑυτή η ταινία του Τάσου Μπουλμέτη «1968» σου προκαλεί έντονη συναισθηματική φόρτιση. Πραγματικά μέσα από την ταινία, βλέπεις την ιστορία της Ελλάδας. Αισθάνεσαι τον ξεριζωμό, αισθάνεσαι τον πόνο, αισθάνεσαι την φυγή από το σπίτι σου, αισθάνεσαι… Ελληνας. Γιατί αυτά είναι ο Ελληνας. Ο… γήινος Ελληνας έχει στο DNA του τον ξεριζωμό, τον πόνο, την φυγή, την πάλη. Ποτέ δεν ήταν ρόδινα για τον Ελληνα και την Ελλάδα, είτε από τους ξένους είτε από εμάς τους ίδιους. Πάντα κάποιους είχαμε να μας… τσιγκλάνε και να μας σταματούν την πρόοδο ή έστω την ησυχία μας.\nΟμως το πιο σημαντικό που βλέπεις σ’ αυτήν την ταινία, το «1968» είναι και το μεγαλύτερο σου συναίσθημα που ζεις. Είναι κάτι που όποτε είχαμε οι Ελληνες πραγματικά μεγαλουργούσαμε και επειδή δεν το έχουμε πολλές φορές σκεφτόμαστε «μήπως επίτηδες δεν το έχουμε ή δεν θέλουν να το έχουμε;».\nΚαι ποιο είναι αυτό; Η ενότητα. Στην ταινία βλέπεις οπαδούς του Ολυμπιακού να στηρίζουν ΑΕΚ, του Παναθηναϊκού να λένε ΑΕΚ, του ΠΑΟΚ να υποστηρίζουν ΑΕΚ. Αλλά μήπως και το 1971 όταν ο Παναθηναϊκός έπαιξε στο Ουέμπλεϊ με τον Αγιαξ δεν έβλεπες Ολυμπιακούς με κασκόλ Παναθηναϊκού, δεν έβλεπες ΑΕΚτζήδες με σημαίες Παναθηναϊκού; Οχι δεν έβλεπες. Μπορεί στο χρώμα του υφάσματος που κρατούσαν και ανέμιζαν όλοι αυτοί να έβλεπες το κίτρινο ή το πράσινο αντίστοιχα, όμως αυτοί που τις κρατούσαν «έβλεπαν» την ελληνική σημαία. Γιατί τότε, εκείνοι οι Ελληνες, οι Ελληνες του 1968 και του 1971 που καθόντουσαν δίπλα – διπλά στα γήπεδα και μετά τα έπιναν στα καφενεία εκτός Ελλάδας ήταν Ελληνάρες με την καλή, πατριωτική έννοια.\nΑντί οι Ολυμπιακοί να βγουν με την ελληνική σημαία και να στηρίξουν τον άθλο της ΑΕΚ ή να πανηγυρίσουν την πρόκριση του Παναθηναϊκού στον τελικό του Ουέμπλεϊ έπαιρναν την σημαία της ΑΕΚ ή του Παναθηναϊκού και έβγαιναν έξω. Γιατί τότε δεν σκεφτόντουσαν το κακό της όποιας ελληνικής ομάδας εκτός των συνόρων.\nΗταν μονιασμένοι τουλάχιστον σε αθλητικό επίπεδο. Κι αυτό γιατί ακόμα και στα μεταξύ τους ντέρμπι π.χ. Ολυμπιακός – Παναθηναϊκός οι οπαδοί των ομάδων δούλευαν μαζί, έπιναν μαζί, ήταν κολλητοί κι έτσι πήγαιναν στο γήπεδο και καθόντουσαν δίπλα – δίπλα με την μόνη διαφορά να τους ξεχωρίζει τα διαφορετικά κασκόλ. Αλλωστε δεν είναι τυχαίο το γεγονός ότι πολλοί από τους σημερινούς παλαιμάχους λένε πως «μετά από ήττα σε ντέρμπι ή από υποδεέστερο αντίπαλο δεν μπορούσαμε να βγούμε από το σπίτι για μια βδομάδα, γιατί ντρεπόμασταν». Γιατί τότε υπήρχε η… καζούρα, η πλάκα. Τότε παρακαλούσε ο Ολυμπιακάκιας να κερδίσει τον Παναθηναϊκάκια για να του κάνει πλάκα όλη την ημέρα στο… συνεργείο, ή στο γραφείο, ή στο σχολείο, ή στο καφενείο.\nΚι αυτό γιατί ήταν νωπές οι πληγές από τον πόλεμο, το αίμα από τους εμφυλίους ήταν ζεστό, το δάκρυ από την Μικρασία κυλούσε έντονα, τα γεμάτα καράβια για την ξενιτιά σάλπαραν συνεχώς, οι μανάδες και οι γιαγιάδες είχαν μόνιμη ενδυμασία τα… μαύρα.\nΑυτή την Ελλάδα παρουσιάζει ο Τάσος Μπουλμέτης μέσα από το «1968». Αυτή την αγνή Ελλάδα, των Ελλήνων που ήταν μακριά από τα πολιτικά παιχνίδια με τα τεράστια λάθη. Την Ελλάδα που είχε (αλλά δεν έχει πλέον) φιλότιμους Ελληνες που ήξεραν και την λέξη «μπέσα».\nΚαι την παρουσιάζει σήμερα που δεν έχουμε ούτε φιλότιμο, ούτε μπέσα, ούτε αξίες, ούτε… καζούρα, ούτε πλάκα, ούτε πάμε αγκαλιά στο γήπεδο Ολυμπιακάκηδες και Παναθηναϊκάκηδες, ούτε πονάμε για την Μικρασία, ούτε για τον Εμφύλιο, ούτε για την ξενιτιά. Σήμερα που γουστάρουμε να είμαστε… έξυπνοι, χωρίς συναισθηματισμούς, που θέλουμε τον αφανισμό του διπλανού μας, τον θάνατο του Ολυμπιακάκια ή του Παναθηναϊκάκια, θέλουμε να κλέψουμε τον τόπο μας γιατί «έτσι κάνουν όλοι», που δεν μας νοιάζει να πουληθούν όλοι αρκεί να έχουμε εμείς…\nΓι αυτά και για πολλά άλλα πρέπει να έχουμε κι άλλες ταινίες τέτοιες. Να έχουμε «1908», «1914», 1924», «1925», «1926», «1971», «Καλαμαριά», «Ηρακλή», «Πανελλήνιο», «Ξάνθη» και πολλά πολλά άλλα τέτοια, για να θυμούνται οι παλιοί και να βλέπουν οι σημερινοί τι πρέπει να κάνουν…\nΠέταξε την ευκαιρία, αλλά…


Ο Ζηρός Ήπειρος Νέα Πολιτικά Παραπολιτικά Ειδήσεις : Φεβρουαρίου 2014\nΣτην έξοδο ο δήμαρχος, προς διάλυση η παράταξη\nΑπογοητευτική ήταν η εικόνα της παράταξης του Θανάση Λιόλιου στη συνάντηση της Δευτέρας, όπου επρόκειτο να ληφθούν οι οριστικές αποφάσεις για τις εκλογές του Μαΐου.\nΜετά την θυελλώδη σύγκλισή της την Παρασκευή, όπου ο Θανάσης Λιόλιος επιχείρησε να φέρει όσους έχουν απομείνει αντιμέτωπους με το δίλημμα ότι τα εγκαταλείπει, πήρε πληρωμένη απάντηση από τους συνεργάτες του.\nΉταν τελικά εκείνοι που τον εγκατέλειψαν.\nΈτσι τη Δευτέρα, προσήλθαν ελάχιστοι και ενώπιον αυτών, ο κ. Λιόλιος υποχρεώθηκε τελικά να ανακοινώσει ότι δεν θα είναι υποψήφιος στις εκλογές του Μαίου.\nΥπό τις παρούσες συνθήκες, η παράταξη τείνει πλέον προς την οριστική διάλυση, γεγονός που βαρύνει σχεδόν αποκλειστικά το δήμαρχο.\nΠυρετώδεις οι ρυθμοί προετοιμασίας για το Καρναβάλι Γυναικών στη Φιλιππιάδα\nΕίναι ένα από τα μεγαλύτερα γεγονότα που συμβαίνει στη Φιλιππιάδα τα τελευταία χρόνια και χρόνο με το χρόνο βελτιώνεται και κλέβει την παράσταση ακόμη και από μεγαλύτερες πόλεις της Ηπείρου. Φέτος οι γυναίκες της Φιλιππιάδας θα φροντίσουν να μας μεταδώσουν το καρναβαλικό ρυθμό με το καλύτερο δυνατό τρόπο. ΄Ηδη πήραμε μια πρώτη γεύση με τον επιτυχημένο κόκκινο χορό όπου το κέφι ήταν στα ύψη δίνοντας μας την αίσθηση για το τι θα επακολουθήσει την Παρασκευή 28 Φεβρουαρίου και ώρα 21.00 .\nΕκφωνητής και φέτος θα είναι ο μοναδικός Γρηγόρης Μπάκας όπου με την τρέλα του θα διασκεδάσει μικρούς και μεγάλους φίλους του καρναβαλιού.\nΤα γκρουπ παίρνουν μορφή σιγά σιγά και διαμορφωνόνται ως εξης:\nΘΕΜΑΤΑ ΓΚΡΟΥΠ ΚΑΡΝΑΒΑΛΙΟΥ\n1ο ΔΗΜΟΤΙΚΟ ΣΧΟΛΕΙΟ ΦΙΛΙΠΠΙΑΔΑΣ : οτι να ναι\nΡΕΝΑ ΛΑΠΠΑ : οι πράσινες οι κόκκινες οι κίτρινες οι θαλασιες οι χάντρες\nΣΤΕΛΛΑ ΧΑΣΚΗ : οι Χιονάτες και οι μικροί πρίγκιπες\nΦΙΞ : πειρατινες\nΧΡΥΣΑ ΘΕΙΟΠΟΥΛΟΥ : μαϊντανοί\nΕΙΡΗΝΗ ΜΑΝΟΥ : μινιους και μινιες\nΕΥΤΥΧΙΑ ΓΕΩΡΓΙΑΔΟΥ : σειρήνες στη στεριά\nΚΙΚΗ ΜΑΖΑΡΑΚΗ :Super Mario\nΣΥΛΛΟΓΟΣ ΡΙΖΟΒΟΥΝΙΟΥ : μάγισσες\nΜΟΡΦΩΤΙΚΟΣ ΣΥΛΛΟΓΟΣ ΡΙΖΟΒΟΥΝΙΟΥ : φυλακισμενες\nΣΥΛΛΟΓΟΣ ΧΑΝΟΠΟΥΛΟΥ :τσιγγανες\nΑΓΙΟΣ ΓΕΩΡΓΙΟΣ : (δεν έχει δηλωθεί το θεμα ακόμη )\nΘΕΣΠΡΩΤΙΚΟ : μασκες\n2ο ΔΗΜΟΤΙΚΟ : λουλουδια - ανοιξη\n3ο ΔΗΜΟΤΙΚΟ : πελαργοι\nΓΥΜΝΑΣΙΟ ΦΙΛΙΠΠΙΑΔΑΣ : -\nΓΚΙΚΑ ΝΤΙΝΑ : παγωτά\nΛΑΠΠΑ ΝΤΙΝΑ: ευθυμες χήρες\nΗ σειρά εμφάνισης θα καθοριστεί μετα την ολοκλήρωση των δηλώσεων θεμάτων των γκρουπ\nΠαρομοίασε τον Αλ. Καχριμάνη με τον Δημήτρη Πανοζάχο!\n«Και οι δύο πολιτευτήκαν\nστην λογική της πελατείας\nκαι του ενός ανδρός αρχή...»\nΠολλές ήταν οι ειδήσεις που βγήκαν την προηγούμενη βδομάδα από συνεντεύξεις ή ομιλίες διάφορων «επώνυμων» στα Γιάννενα. Μερικές από τις «ατάκες» του Βασίλη Ιωάννου, πρώην Νομάρχη Πρέβεζας , από την τηλεοπτική του συνέντευξή στον TV1 , στην εκπομπή του Παναγιώτη Μπούρχα , ήταν αυτές που έκαναν αίσθηση και συζητήθηκαν πολύ. Επιλέξαμε δυο χαρακτηριστικές φράσεις , που αφορούν τον Περιφερειάρχη Ηπείρου και μια που αφορά την Όλγα Γεροβασίλη και τις παραθέτουμε:« …ο κ. Καχριμάνης, παρά την μακρόχρονη θητεία του στην Αυτοδιοίκηση παραμένει συγκεντρωτικός , με έλλειμμα Αυτοδιοικητικής κουλτούρας….» «…ας μου πει κάποιος μια διαφορά στην πολιτική λειτουργία του πρώην γενικού Γραμματέα Περιφέρειας Ηπείρου κ. Πανοζάχου ,και του Αιρετού Περιφερειάρχη Ηπείρου κ.Καχριμάνη. Δεν θα βρει καμιά , αφού και οι δύο πολιτευτήκαν στη λογική της πελατείας και του ενός ανδρός αρχή» «…εκτιμώ ιδιαίτερα το πρόσωπο , τις ικανότητες και την Αυτοδιοικητική πορεία της κ. Γεροβασίλη , δεν είμαι όμως βέβαιος ότι αυτά τα στοιχεία είναι αρκετά για να την οδηγήσουν σε θετικό αποτέλεσμα, εξαιτίας της λαθεμένης στρατηγικής που επέλεξε ο ΣΥΡΙΖΑ, μη διευκολύνοντας τις ευρύτερες συνεργασίες και τις συναινέσεις…»\nΟ Ζορό ξαναχτυπά ....\nΔήμος Ζηρού! Ήρθε η ώρα για καλλιστεία ή θα μείνουμε στα δοκιμασμένα, αλλά πεντανόστιμα . σουβλάκια.\nΚάθε δήμος και περιφέρεια της χώρας έχει τα δικά του χαρακτηριστικά. Έτσι και μείς εδώ το δικό μας το χαβά...\nΧοιρομητέρα μας χαρακτήρισε πρωτοκλασάτος της πολιτικής σκηνής που επισκέφτηκε και μίλησε σε ακροατήριο στην περιοχή. Με ανακούφιση άκουσε τη λέξη ο δήμαρχος που επιβεβαίωσε με χαρά το παιχνίδι του γύρω από αυτά τα συμφέροντα και με αυτά τα δεδομένα προχωράει βάζοντας φωτιά στις μηχανές του, να κόβουν αβέρτα σουβλάκια και λουκάνικα μέχρι τις εκλογές του Μαΐου.\nΤα αντίπαλα στρατόπεδα ετοιμάζονται πυρετωδώς και ψάχνουν νέα υλικά να αντιμετωπίσουν την μεγάλη κρεατοεπίθεση.\nΤο άλλο μεγάλο κοπάδι, όλο αλλάζει βοσκοτόπια και θέλει να γίνει αρχιτσελιγκάτο με πιο βελτιωμένες, πιο ανανεωμένες ετούτη τη φορά ράτσες. Έχουν ανοίξει όμως τις πόρτες διάπλατα και δεν υπολογίζουν τον κακό το λύκο, που πάντα βρίσκει την ευκαιρία να χώνει τη μαύρη μούρη του παντού.\nΟλική ανατροπή επιχειρείτε με νέο ωραίο, σικάτο και πολλά υποσχόμενο που συσπειρώνει λέει τριαντοσαραντάρηδες στην ομάδα. Η ανατροπή όμως με τι όρους θα γίνει; Πασαρέλας άραγε η του παλιού επαγγέλματος των παππούδων του; Για να τα καταφέρει βέβαια, δεν θα πρέπει να αγνοεί τα παραδοσιακά υλικά του επαγγέλματος και κυρίως τη γάνα που δεν μπορεί με τίποτα να αποτινάξει από πάνω του;\nΑέρας όμως μπάζει και από αριστερά της πόλης των πελαργών, με καβαλάρηδες άπειρους, που προσπαθούν να τιθασεύσουν τα αγριεμένα άτια τους. Καβάλα όλοι στ΄ άλογα ψάχνουν ακόμα τον γητευτή τους.\nΗ όμορφη κυρία που κι αυτή είναι κοντά στο χοιροστάσιο, μετράει και ξαναμετράει αλλά δεν της βγαίνει. Επιμένει όμως και απαντάει με αγωνία, η τώρα ή ποτέ!\nΑμ ο άλλος! O πάντα συνοδευόμενος με πολλές του ετέρου φύλλου, στις κοσμικές συγκεντρώσεις της νύχτας, τι θα κάνει τελικά; Είναι μέσα ή όχι; Αποφασίστε κύριε να καταλήξουμε και μεις.\nΟι μόνοι σίγουροι είναι οι πραγματικοί σύντροφοι, που γνωρίζουν μόνο αυτοί τι θέλουν. Την νεκρανάσταση του μεγάλου συντρόφου!\nΥπάρχει όμως κανένας ξενοδόχος να αποδείξει ότι όλοι λογαριάζουν χωρίς αυτόν;\nΥπάρχουν ακηδεμόνευτοι άραγε ή έστω λιγότερο εξαρτημένοι και κυρίως χωρίς νταβατζήδες, που η εποχή τους τελείωσε και δεν το καταλαβαίνουν; Όλοι μας τελικά θα φάμε και πάλι κουτόχορτο; Για να δούμε;\nΟ Γιώργος Ζάψας υποψήφιος Περιφερειάρχης\nΣτις πρώτες υποψηφιότητες σε περιφέρειες της χώρας κατέληξε, σύμφωνα με πληροφορίες, στη συνεδρίασή της η Εκτελεστική Επιτροπή της ΔΗΜΑΡ ενώ συζήτησε κατ' αρχήν τα βασικά σημεία της συμφωνίας με προσωπικότητες και κινήσεις για τη συγκρότηση του «τρίτου πόλου».\nΗ ΔΗΜΑΡ πρόκειται να στηρίξει στην περιφέρεια Ηπείρου τον Γ. Ζάψα, μέλος της Κ.Ε του κόμματος, στο Βόρειο Αιγαίο τον Γ.Σπιλάνη, πανεπιστημιακό, στην Κρήτη τον Α.Ανιψητάκη, μέλος της ΚΕ του κόμματος και στην Ανατολική Μακεδονία και Θράκη τον Β.Τραϊφόρο, επίσης μέλος της ΚΕ της ΔΗΜΑΡ.\nΟι ίδιες πληροφορίες αναφέρουν ότι οριστικοποιήθηκαν οι υποψηφιότητες δημάρχων, του Κ.Βλάχου για το Μαρούσι, του Τ.Καφατσάκη στου Ζωγράφου, του Χ.Βοσκόπουλου στην Καισαριανή, του Γ.Αράπογλου σε Νέα Φιλαδέλφεια - Χαλκηδόνα, του Γ.Κονδύλη στον Άλιμο, του Γ.Τσουκαλά νυν δημάρχου στην Ελευσίνα, του Γ.Ιωακειμίδη, νυν δημάρχου, σε Νίκαια -Α.Γ.Ρέντη, του Γ.Βάμβουκα στα Χανιά και του Γ.Χάλαρη στην Θήρα.\nΗ Δημοτική Παράταξή μας, υλοποιώντας απόφαση της ολομέλειάς της, προχώρησε το προηγούμενο διάστημα σε σειρά διμερών επαφών και συναντήσεων με αντιπροσωπείες Δημοτικών Παρατάξεων, καθώς και με αυτοδιοικητικές προσωπικότητες και συμπολίτες του Δήμου Ζηρού, με στόχο την δυνατότητα επίτευξης συνεργασιών στις επερχόμενες εκλογές του Μαΐου 2014.\nΟ πρώτος αυτός κύκλος των επαφών και συζητήσεων ολοκληρώθηκε.\nΣτις συναντήσεις επικράτησε θετικό κλίμα ως προς την συναντίληψη των προβλημάτων του Δήμου και την δυνατότητα συνεργασίας.\nΕπίσης έγινε αποτίμηση για τα τρία χρόνια εφαρμογής του «Καλλικράτη», βάσει αρχών, πολιτικών θέσεων, στόχων και θεσμικών ζητημάτων.\nΒασικά προβλήματα που διαπιστώθηκαν είναι:\nΗ κομματική πόλωση στο πεδίο των εκλογών στην Τοπική Αυτοδιοίκηση ακυρώνει τελικά το αυτοδιοικητικό τους χαρακτήρα.\nΗ γενικευμένη οικονομική και κοινωνική κρίση, οδηγεί στη γενικότερη αδυναμία εφαρμογής οποιουδήποτε σχεδιασμού ανασυγκρότησης των Δήμων.\nΗ απουσία συμμετοχικών διαδικασιών έχει ως αποτέλεσμα τα αιρετά όργανα να μην εκπληρούν τον αυτοδιοικητικό τους ρόλο.\nΤα οικονομικά των Οργανισμών Τοπικής Αυτοδιοίκησης, και η συνεχής περικοπή πόρων έχει ξεπεράσει το 70%, με συνέπεια την αδυναμία παροχής στοιχειωδών υπηρεσιών προς τους πολίτες.\nΤο Πελατειακό σύστημα, που δυστυχώς και στην περιοχή μας καλά κρατεί, που στην πράξη ακυρώνει κάθε ισότιμο και ιεραρχικό σχεδιασμό για τους συμπολίτες μας.\nΣε ότι αφορά το άμεσο μέλλον προχωρούμε σε κοινό αγώνα για:\n· κατοχύρωση ενός αξιόπιστου και αμερόληπτου μηχανισμού για τον οικονομικό έλεγχο των ΟΤΑ.\n· κυρίαρχη συμμετοχή στη διαχείριση του Συμφώνου Εταιρικής Σύμπραξης (ΣΕΣ), του νέου προγράμματος οικονομικής σύγκλισης 2014 – 2020 (νέο ΕΣΠΑ).\n· δημιουργία ενός Δήμου Ζηρού οργανωμένου, λειτουργικού, και εν τέλει αποτελεσματικού.\nΟ Δήμος Ζηρού, δικαιούται ένα καλύτερο μέλλον και εργαζόμαστε γι αυτό.\nΚοινός στόχος είναι η συνολική προσπάθεια για την ανατροπή της επικρατούσας κατάστασης και η εφαρμογή νέας ελπιδοφόρας πολιτικής από την νέα Δημοτική Αρχή.\n· H προσπάθεια της νίκης να βασίζεται στη μεγίστη δυνατή διεύρυνση των δυνάμεων με προοδευτική και δημοκρατική συγκρότηση.\n· Η συμμετοχή στην κοινή προσπάθεια με εμπιστοσύνη, με ισοτιμία με βάση τις αρχές της συμμετοχής και της αντιπροσωπευτικότητας χωρίς προσωπικές προτιμήσεις και αποκλεισμούς.\nΠροχωρούμε στην επομένη φάση του διαλόγου.\nΤη φάση της σύνθεσης, στην οποία καλούνται όλοι οι ενδιαφερόμενοι, παρατάξεις και πρόσωπα, όλοι μαζί, να προχωρήσουμε στην υλοποίηση των συμμαχιών και την κατάρτιση νικηφόρου ψηφοδελτίου.\nΣτην έξοδο ο δήμαρχος, προς διάλυση η παράταξη Απο...\nΠυρετώδεις οι ρυθμοί προετοιμασίας για το Καρναβάλ...\nΔΕΛΤΙΟ ΤΥΠΟΥ<!--[if gte vml 1]> ...


Τρουά - Κλερμόν • Προγνωστικά-Ανάλυση Αγώνα • Bet-planet.gr\nΤρουά - Κλερμόν\nΑντώνης Μαρκαντώνης 28/09/2020 | 0:49\nΟι αδυναμία που παρουσιάζει διαχρονικά στα εκτός φαίνεται από νωρίς και φέτος, αφού την προηγούμενη αγωνιστική γνώρισε δίκαια την ήττα με 2-1 από την Οσέρ στο μεταξύ τους τοπικό ντέρμπι. Με την ήττα αυτή η ομάδα Μπατλ επέστρεψε άρον άρον στα αρνητικά αποτελέσματα, καθώς είχε προηγηθεί νίκη της με 2-0 εντός (νεοφώτιστη Πο), ωστόσο κρατάμε στα θετικά πως βρήκε για 4ο διαδοχικό ματς δίχτυα.\nΣταθερά στα πιτς ο Μπαρτέλμ, επιστροφή αντίθετα του Ελ Αζάμ.\nΣτα 2-3 γκολ και οι 4 επίσημες αναμετρήσεις της.\nΗ εικόνα της δεν ήταν κακή κόντρα στην Τουλούζ την προηγούμενη αγωνιστική, ωστόσο το γεγονός ότι κλήθηκε να αγωνιστεί με 10 από το 42', την περιόρισε τελικά στο εντός έδρας 1-1. Παρά την απώλεια βαθμών της η ομάδα του Γκαστιέν παραμένει αήττητη έως τώρα, ωστόσο αν και βρίσκει δίχτυα, δείχνει ότι της λείπει το εύκολο γκολ και το πληρώνει χάνοντας πολύτιμους βαθμούς.\nΕκτός ο τιμωρημένος κίπερ της Ντεσμάς.\nΈχοντας το αβαντάζ της έδρας όπου μεταμορφώνεται προς το καλύτερο, η Τρουά έρχεται με στόχο να επιστρέψει ξανά στις επιτυχίες. Η Κλερμόν από την άλλη θέλει να δώσει συνέχεια στο αήττητο που τρέχει, και για να τα καταφέρει ποντάρει πολλά στο καλό πρόσωπο που παρουσιάζει από την μέση και πίσω. Χωρίς κάποιο λάθος το μοίρασμα στα σετ αποδόσεων που κυκλοφορούν, με τους τρουαγιέν να είναι σωστά το ελαφρύ φαβορί. Σίγουρα ο άσος αποτελεί την πρώτη μου επιλογή, όμως δε θα βιαστώ και θα περιμένω να δω και εικόνα στο live για να ποντάρω. ΝΟ ΒΕΤ


Ελένη Τσολάκη: Η προσαρμογή στην Αθήνα, η έκθεση της προσωπικής της ζωής και οι προτεραιότητες | Gossip-tv.gr\nΕλένη Τσολάκη: Η προσαρμογή στην Αθήνα, η έκθεση της προσωπικής της ζωής και οι προτεραιότητες\nΗ Ελένη Τσολάκη είναι γέννημα θρέμμα Θεσσαλονικιά και τον τελευταίο έναν χρόνο έχει εγκατασταθεί στην Αθήνα λόγω δουλειάς.\nΑλήθεια, πόσο έχει προσαρμοστεί με τα νέα δεδομένα της ζωής της και πώς ένιωσε την πρώτη φορά που είδε τον εαυτό της στα περιοδικά σε φωτογραφίες με τον σύντροφό της; «Έχω αποδεχθεί το γεγονός πως ζω πλέον στην Αθήνα» δηλώνει η ίδια στη real και συνεχίζει: «Μου λείπουν εκείνα τα πράγματα που μου έλειπαν και πριν από έναν χρόνο και νομίζω πως τα ίδια θα μου λείπουν και έπειτα από δέκα χρόνια. Ανεβαίνω τα Σαββατοκύριακα στη Θεσσαλονίκη και βλέπω όλους εκείνους τους λόγους που κάνουν δύσκολη τη ζωή μου στην Αθήνα. Η οικογένειά μου, οι φίλοι μου, τα στέκια μου. Όλα αυτά».\nΦέτος σε είδαμε σε περιοδικά με τον σύντροφό σου. Πώς είναι να βλέπεις τη ζωή σου σε εξώφυλλα;\n«Άβολα, πολύ άβολα. Από τη μία είναι άγνωστο σε εμένα και προσπαθώ να το αποδεχθώ. Νομίζω πως δεν μπορώ να το συνηθίσω και δεν είναι κάτι που μου αρέσει. Από την άλλη, το αποδέχομαι όμως, γιατί είναι κι αυτό ένα κομμάτι της δουλειάς που κάνω».\nΘέτεις ως προτεραιότητα την καριέρα;\n«Στη φάση που είμαι δεν μπορώ να σου απαντήσω. Πάω όπως ακριβώς με πάει η ζωή. Όπως μου έρχονται τα πράγματα, γιατί μου συμβαίνουν όμορφα πράγματα στη ζωή μου και θέλω να τα ζήσω. Να δώσω τον καλύτερό μου εαυτό και να εξελιχθώ. Άρα, εκ των πραγμάτων, μοιάζουν να έχουν προτεραιότητα τα επαγγελματικά μου. Αν όμως συμβεί κάτι και έρθει στην επιφάνεια η οικογένεια, θα το δω τότε».


Καθαριοτητα στις απλες ποτιστρες | PetBirds\nΚαθαριοτητα στις απλες ποτιστρες\nΗμερομηνία 27 Δεκ 2007\nεγω εχω χρησιμοποιησει για αρκετο καιρο τις ποτιστρες με μπιλια και τις απλες με επιτυχια και τις δυο χωρις προβλημα τις απλες ομως που θελουν συχνο καθαρισμα καθαριζω με οδοντοβουρτσα και βουρτσακι απο μπιμπερο και ξυδι μιας και το θεωρω το καλυτερο ας κατατεθουν οι αποψεις και οι εμπειριες για το καθαρισμα\nΚαι εγω με βουρτσακι που πηρα απο την εκθεση της Αλοπ εως τότε με παλια οδοντόβουρτσα. Γεμιζω την ποτιστρα με ζεστο νερο βάζω λίγο Dettol και γινεται καινουργια ( δεν χρησιμοποιω με μπιλια )\nΒουρτσάκι και σαπουνάδα με Dettol επίσης.\nΣαπουναδα με υγρο πιατων. wettex για το επανω και βουρτσακι για το κατω μερος της απλης ποτιστρας.\nΑπο αυριο ομως θα βαζω και detol !\nφιλοι μου εγω εχω διπλεs ποτιστρεs βαζω σε ενα μεγαλο κουβα ολεs τιs ποτιστρεs γεμιζω με νερο βαζω λιγη χλωρινη και τα αφηνω για μερικεs ωρεs. μετα τα ξεβγαζω καλα με καθαρο νερο και τα βαζω σε ενα κουβα με λιγο φαρμακο για τα πιατα τα πλενω ενα ενα με μια παλια οδοντοβουρτσα και μετα τα ξεπλενω παλι με καθαρο νερο.με τον τροπο αυτο εχω παντα ετοιμεs καθαρεs ποτιστρεs παντα. φιλικα σακιs_40\nφιλοι μου εγω τις καθαριζω με βουρτσακι που ειναι για μπιμπερο,Dettol που μπορω να βρω;μπορει καποιος να βοηθησει;ευχαριστω!\nνομιζω και τα φαρμακεια εχουν αλλα και τα σουπερ μαρκετ ειναι πολυ ευκολο να το βρεις το ντετολ\nθα κανω αυριο μια ερωτηση στο φαρμακειο της γειτονιας ευχαριστω\ndettol ειναι οντως ευκολο να βρει κανεις\nολα τα φαρμακεια εχουν οπως κ τα περισσοτερα super.\nκ εγω χρησιμοποιω\nή dettol ή χλωρινη\nαλλα αν χρειαζεται να κανω απολυμανση,οχι παντα.\nκ βραστο νερο επισης.\nτα βουρτσακια που θα χρησιμοποιησω ειναι οδοντοβουρτσα κ παιδικο απο μπιμπερο -το μικρο για το κατω μερος της ποτιστρας.\nτο μεγαλο το εχω για το διαφανο πλαστικο -πανω μερος.\nκ υγρο πιατων.\nπροσοχη με το dettol ...\nαν ξεχασεις μεσα σκευη (σε πλαστικο το παρατηρησα δεν ξερω για γυαλινα ή μεταλλικα κλπ)\nπιανει ενα στρωμα "γλιτζας"[μετα απο 1-2 μερες νομιζω-μπορει κ παραπανω]\nπου καθαριζει τοσο δυσκολα που προτιμας να το πεταξεις, παρα να το καθαρισεις!\nσυνηθιζα να αραιωνω dettol σε ψεκαστρα με νερο.\nκ κει σχηματιζεται "γλιτζα ",αν μεινει καιρο.\nτο ιδιο μου εχει συμβει παλια κ με χλωρινη σε λεκανη που ειχα βαλει κ απορρυπαντικο πιατων μαζι.\nτωρα για το ξυδι*\nδεν το προτιμω για να καθαρισω αλατα ,εκτος αν δεν εχω αλλο τροπο(το ανεφερα κ στο ποστ για τις ποτιστρες).\n1)η μυρωδια του\n2) στο μπουκαλι του πιανει ενα ιζημα ,δεν ξερω ακριβως τι ειναι,(ειναι λιγο "μπλιαχ" παντως...)\n3)ειναι λιγοτερο δραστικο -αγνο μεν...\nαλλα βρηκα εδω κ ενα χρονο περιπου το ξινο.\nασπρη σαν αλατι περιπου\nκιτρικο οξυ ειναι η ονομασια του\n-[απλως επειδη το χρησιμοποιουν στη μαγειρικη κ ζαχαροπλαστικη κ λογω της γευσης του ειναι γνωστο σαν "ξινο"]\nειναι φτηνο ,πουλιεται κ χυμα σε μαγαζια με μπαχαρικα ,\nαλλα κ συσκευασμενο σε πολυ μικρη ποσοτητα στα super.\nτο κυριοτερο για μενα ,δεν ειναι επικινδυνο**-αν κ προιον εργαστηριου... υπαρχει κ φυσικο-\nκαθαριζει αψογα ,γρηγορα κ\nδεν πιανει γλιτζα-εκανα δοκιμη για μια εβδομαδα-!\nτο συνιστουν για καθαρισμο καφετιερας κ αλλων παρομοιων ειδων οπου η χρηση του ξυδιου δεν ειναι η καταλληλοτερη...\nΤο ξύδι είναι απαλό απολυμαντικό, διαλύει λίπη,είναι αποσμητικό και αφαιρεί άλατα και λεκέδες.\n**=Πολλά οργανικά οξέα περιέχονται στην σύσταση των διάφορων τροφίμων προσδίδοντας σε αυτά χαρακτηριστική γεύση. Τέτοια οξέα είναι το τρυγικό οξύ στο κρασί, το ελαϊκό οξύ στο λάδι, το κιτρικό οξύ στα εσπεριδοειδή, το γαλακτικό οξύ στο γιαούρτι και στα τουρσιά κλπ.\nδεν ξερω αν κανω καλα που το δημοσιευω εδω Σταυρο\nΤο κιτρικό οξύ είναι μια από τις πιο διαδεδομένες παγκοσμίως πρόσθετες χημικές ουσίες στη βιομηχανία ποτών και τροφίμων τόσο ως μέσο οξινισμού όσο και ως συντηρητικό. Χρησιμοποιείται στα μη αλκοολούχα ποτά όπως και σε μαρμελάδες, επιδόρπια με βάση ζελέ και φρούτα και λαχανικά σε κονσέρβες. Το κιτρικό οξύ χρησιμοποιείται επίσης και σε προϊόντα καθαρισμού ειδικότερα ως υποκατάστατο φωσφορικών αλάτων που θεωρούνται βλαβερά για το περιβάλλον. Το κιτρικό οξύ χρησιμοποιείται επίσης στη σύνθεση αναβραζόντων δισκίων για την φαρμακευτική βιομηχανία και στην βιομηχανία καλλυντικών.\nΚιτρικό οξύ Κιτρικό οξύ από τη Βικιπαίδεια\nΤο κιτρικό οξύ είναι κανονικό συστατικό των κυττάρων, αποικοδομείται και χρησιμοποιείται από το σώμα χωρίς παρενέργειες.Έχουν αναφερθεί ψευδοαλλεργικές αντιδράσεις (δισανεξία), αλλά είναι σπάνιες. Άτομα με αυτήν την δισανεξία πρέπει να αποφεύγουν τα μαλακά φρούτα, τα μούρα και τα προϊόντα τους.Δεν προκαλεί καρκίνο (Συνδέεται με την ερώτηση για την καρκινογέννεση του κιτρικού οξέος).\nΤο ξυδάκι σε συνδυασμό με ζεστό νερό κάνει θαύματα.\nΖεστό νερό με σαπούνι και Detol δουλεύει άψογα για εμένα !\nKαλημερα!Κι εγω νερο,ξιδι και τριψιμο με οδοντοβουρτσα εφαρμοζω,και καθαριζουν πολυ καλα οι απλες ποτιστρες.Φοβαμαι σαπουνια(dettol) και χλωρινη για το νερακι ,ειναι δηλητηρια ακομα και για τους ανθρωπους σε περιπτωση καταποσης,και θελουν πολυ καλο ξεβγαλμα,φανταστειτε για τα πουλακια...\nΜε βρίσκει σύμφωνη η λύση με το ξύδι, χωρίς να αποκλέιω την χρήση του Dettol σαν φαρμακευτικό σκεύασμα. Τα χημικά είναι καλό να τα αποφεύγει κανείς όχι μονο για τα πουλιά του αλλά και για εμας τους ίδιους λόγω των επικίνδυνων χημικών ουσιών που περιέχουν και μπορεί να προκαλέσουν όχι μόνο αναπνευστικά προβλήματα λογω αναθυμιάσεων, αλλά και δερματικά εξανθήματα σε περίπτωση υπερδοσολογίας.\nΣιγουρα η μυρωδιά του ξυδιού είναι πίο αγνή από το όποιοδήποτε χημικό προιόν, και το ίζημα που περιέχει είναι δείγμα της αγνότητάς του.\nΤρίψιμο με σαπουνάδα και μούλιασμα στο ξύδι είναι η μέθοδος που ακολουθώ για την απολύμανση κλουβιών και σκευών.\nΠάντως, το σημαντικότερο πιστεύω πως είναι η συνέπεια στην καθαριότητα. Δεν οφελεί να καθαρίσει κανείς με το δυνατότερο απολυμαντικό , αν ακολούθως αμελεί την καθαριότητα για μεγάλο χρονικό διάστημα.\nΒέβαια, ό,τι γράφω ισχύει για μικρό πληθυσμό πουλιών, τα οποία κατοικούν ένα σε κάθε κλουβάκι.\nΟι αναγκες καθαριότητας σε κλουβες, όπου κατοικούν περισσότερα πουλιά είναι σίγουρα διαφορετικές και γι' αυτό αντιμετωπίζονται ίσως με άλλους τρόπους.\nΤα τελευταία 2 χρόνια χρησιμοποιώ εκτός από ζεστό νερό και τα κλασσικά "βουρτσάκια" και διάλυμα νερού με Vanodine.Ένα 2ωρο σε αυτό το διάλυμα και όλες οι ποτίστρες και ταίστρες "λάμπουν" από καθαριότητα και απολύμανση.\nΔεν το γνώριζα Ανδρέα... Φαίνεται πολύ καλό από την περιγραφή\nΑνδρέα χρόνια πολλά και κατ' ιδίαν.\nΠές μας πού το βρίσκεις το Vanodine αν είναι εύκολο, γιατί μου φαίνεται ότι είναι η πανάκοια για τη λύση της ερώτησης του θέματος. Κι αν γίνεται την σύστασή του από απολυμαντικά στοιχεία.\nΚαι μία ερώτηση. Παραγγέλνεις κατευθείαν από την graff; Και αν ναί πώς καθότι από Γερμανικά δεν γνωρίζω και σε mail που τους έστειλα μου απάντησαν : "Μιλάμε μόνο Γερμανικά".\nΙδού και η μετάφραση δια χειρός Σάκη Χαρελά!\nΗ ασθένεια που προκαλείται από σπόρους μυκήτων ονομάζεται γενικά Ασπεργίλλωση. Οι μύκητες είναι στη φύση πλατιά διαδεδομένοι. Εάν ένα πουλί προσβληθεί από αυτούς τους μύκητες, τότε τα συμπτώματα κατά κανόνα εμφανίζονται κυρίως στους πνεύμονες, στην αναπνευστική οδό και στο έντερο. Ο μύκητας αποβάλλει στο σώμα του πουλιού τοξίνες. Οι μυκοτοξίνες είναι ιδιαίτερα δηλητηριώδης, είναι ουσιαστικά τα ποιο δηλητηριώδη στοιχεία που υπάρχουν στη φύση. Υπάρχουν ελάχιστα συνθετικά, δηλαδή τεχνητά κατασκευασμένα δηλητήρια (αέρια καύσης, διοξίνες) που να είναι τόσο δηλητηριώδης όσο και οι μυκοτοξίνες.\nΟι μυκοτοξίνες εισέρχονται στην κυκλοφορία του αίματος των πτηνών και μπορούν πρακτικά να προσβάλουν όλα τα όργανα. π.χ. έντερο, καρδιά, συκώτι ή τα όργανα αναπαραγωγής και τους αδένες. Όπως προείπαμε σε πολλές περιπτώσεις αφορά μια ύπουλη ασθένεια, η οποία εντοπίζεται (γίνετε η διάγνωση της) αργά και έτσι οι πιθανότητες θεραπείας είναι μικρές. Το πρόβλημα με τους μύκητες είναι ότι αυτοί βρίσκονται πλατιά διαδομένοι στην τροφή των πτηνών και ειδικά στους σπόρους. Δεν είναι τόσο σημαντικό ότι τα πουλιά λαμβάνουν μέσω της τροφής μύκητες, αυτό βέβαια δημιουργεί προβλήματα, αλλά το σημαντικότερο πρόβλημα είναι οι μυκοτοξίνες που πιθανόν να υπάρχουν στις τροφές. Αυτές λαμβάνονται από τα πουλιά σταθερά και τα δηλητηριάζουν αργά. Αποστειρωμένες, ελεύθερες από μύκητες τροφές στο εμπόριο δεν υπάρχουν. Μόνο αποθήκευση σε ξερό και καθαρό περιβάλλον μειώνει την ύπαρξη των μυκήτων. Είναι σημαντικό οι τροφές να συντηρούνται σε κλειστές, αεροστεγείς συσκευασίες και παράλληλα να έχουν επεξεργαστεί με διάφορα σκευάσματα συντηρητικών, ώστε να σταματήσει η ανάπτυξη των μυκήτων (όπως π.χ. Monoprop). Το ίδιο ισχύει και για την προετοιμασία «σπόρων φυτρώματος» ανεξάρτητα από το είδος του σπόρου. Δεν είναι δυνατόν να απομακρύνουμε τους μύκητες από την επιφάνεια των σπόρων με απλό πλύσιμο. Πέρα των άλλων θα είχαμε μεγάλη κατανάλωση νερού (για το πλύσιμο). Η ποιο απλή και σίγουρη λύση είναι, να προσθέσουμε στο νερό που χρησιμοποιούμε για «μούλιασμα», ένα σκεύασμα που σκοτώνει μύκητες και βακτήρια.\nVanadine V18 είναι ενώσεις ιωδίου.\nV18 είναι ευρέως φάσματος απολυμαντικό το οποίο σκοτώνει βακτήρια, σπόρους βακτηρίων, ιούς ακόμη και μύκητες, οι οποίοι ευθύνονται για ασθένειες στα παραγωγικά και κατοικίδια ζώα.\nV18 καθαρίζει και απολυμαίνει με ένα βήμα.\nV18 Οι προτεινόμενες δοσολογίες είναι μη τοξικές και δεν προκαλούν ερεθισμούς.\nV18 Είναι ειδικά κατασκευασμένο να καθαρίζει και απολυμαίνει τις εγκαταστάσεις, τις ταΐστρες, τις ποτίστρες, τις φωλιές, τα ξυλάκια καθώς και άλλα εργαλεία της εκτροφής.\nV18 Απολυμαίνει το νερό.\nV18 Μπορεί να χρησιμοποιηθεί για την απολύμανση του αέρα. Τον ψεκαστήρα μετά την χρήση να τον καθαρίζουμε.\nΔρα γρήγορα, σίγουρα, σταθερά, σκοτώνει τους σπόρους των μυκήτων, προστατεύει όλα τα παραγωγικά και οικόσιτα ζώα.\n·2-4 σταγόνες σε ½ λίτρο νερό για την προετοιμασία των σπόρων φυτρώματος.\n·4 ml ( ½ καπάκι) σε 6 λίτρα νερό για την απολύμανση του πόσιμου νερού.\n·10 ml (1 ½ καπάκι) σε 5 λίτρα νερό, για απολύμανση του αέρα και διάφορων καθαρών επιφανειών και εργαλείων.\n·20 ml (3 καπάκια) σε 5 λίτρα νερό, για γενικές απολυμάνσεις.\n·50 ml (7 ½ καπάκια) σε 5 λίτρα νερό, για την απολύμανση στα πατάκια, παπούτσια και γενικά πολύ βρώμικων επιφανειών και εργαλείων.\nεπειδη με τις σελιδες δεν μπορεσα να βγαλω ακρη υπαρχει κανενα μαγαζι εντος αθηνων να πουλαει βανιντιν???


ΡΕΤΡΟ: Ένωση και Αλκή οι πιο… άτυχες στο Κύπελλο | News\nSports Team Αλκή ΡΕΤΡΟ: Ένωση και Αλκή οι πιο… άτυχες στο Κύπελλο\nΡΕΤΡΟ: Ένωση και Αλκή οι πιο… άτυχες στο Κύπελλο\n15.04.2018 12:47 Αλκή Άκης Κυριάκου\nΤέσσερεις φορές η μία, πέντε η άλλη σε τελικό χωρίς να πάρουν τρόπαιο .\nΔεκατρείς ομάδες έχουν κατακτήσει τα 75 Κύπελλα που έχουν γίνει μέχρι σήμερα, με τον ΑΠΟΕΛ να έχει τα πρωτεία αφού πήρε 21 τίτλους σε 32 συμμετοχές σε τελικό και ακολουθεί η Ομόνοια με 14 τίτλους σε 21 συμμετοχές.\nΗ τελευταία φορά που πήρε τίτλο Κυπέλλου μικρή ομάδα ήταν ο ΑΠΟΠ/Κινύρας Πέγειας το 2009, όταν κέρδισε την ΑΕΛ 2-0. Στη νέα χιλιετία μικρές ομάδες που έφτασαν στον τελικό χωρίς όμως να πάρουν τρόπαιο ήταν ο Ερμής (2014) και η Νέα Σαλαμίνα (2001). Από ένα τρόπαιο πέραν της Πέγειας έχουν πάρει η ΑΕΚ (τρεις συμμετοχές), η Νέα Σαλαμίνα (3) ο Ολυμπιακός (4), ο Πεζοπορικός (8), ενώ δεν πήραν τρόπαιο η Αλκή (σε 5 συμμετοχές), η Ένωση (σε 4), Άρης, Εθνικός Άχνας, Διγενής, Ερμής σε μία παρουσία σε τελικό Κυπέλλου.\nΑπό τις λεγόμενες μικρές ομάδες εκείνο που εντυπωσιάζει είναι το γεγονός ότι η Αλκή πέντε φορές και η Ένωση Νέων Παραλιμνίου 4 φορές έφτασαν σε τελικό Κυπέλλου, αλλά ποτέ δεν μπόρεσαν να πανηγυρίσουν ένα τρόπαιο. Πάμε λοιπόν πίσω για να δούμε την παρουσία των δύο πιο άτυχων ομάδων σε τελικούς Κυπέλλου.\nΠέντε φορές η Αλκή\nΗ «Αθάνατη» είναι η πιο άτυχη ομάδα αφού έπαιξε πέντε φορές σε τελικό Κυπέλλου και έχασε και στις πέντε. Η πρώτη φορά ήταν το 1967 και έχασε από τον Απόλλωνα 1-0 στο παλιό ΓΣΠ. Στα ημιτελικά είχε κερδίσει 2-1 τον Πεζοπορικό. Στο πρωτάθλημα η ομάδα της Λάρνακας είχε τερματίσει 7η, ένα σκαλοπάτι κάτω από τον Απόλλωνα. Στον τελικό η Αλκή έπαιξε με τους: Θεοδόση, Λευτέρη, Νικολή, Κοκή, Κ. Αλεξάνδρου, Σαββή, Παναή, Λειβαδιώτη, Ηλία, Τάρταρο.\nΤο 1970 η Αλκή ήταν και πάλι στον τελικό που ήταν τοπικό ντέρμπι, αφού αντίπαλός της ήταν ο Πεζοπορικός. Ο ΠΟΛ κέρδισε στο ΓΣΠ 2-1 με την Αλκή να μειώνει στο 90’ με τον Αθ. Αλεξάνδρου. Στα ημιτελικά η Αλκή απέκλεισε την Ανόρθωση 3-1. Στο πρωτάθλημα η Αλκή τερμάτισε προτελευταία (11η), ενώ ο ΠΟΛ δεύτερος χάνοντας τον τίτλο από την ΕΠΑ (ήταν χρονιά της Λάρνακας), ύστερα από τριπλή ισοβαθμία (και με Ομόνοια) λόγω αναλογίας τερμάτων.\nΗ Αλκή έπαιξε στον τελικό με τους: Θεοδόση, Σαββή, Τάκη, Κ. Αλεξάνδρου, Νικολή, Ανδρέου, Τάρταρο, Σέργη (Β. Βιολάρη), Παναή, Αθ. Αλεξάνδρου, Ηλία (Φώκο). Έξι χρόνια αργότερα, το 1976, η Αλκή ήταν και πάλι στον τελικό. Αυτήν τη φορά στο Τσίρειο γνώρισε τη συντριβή από τον ΑΠΟΕΛ με 6-0. Στα ημιτελικά είχε αποκλείσει τον Πεζοπορικό 2-0. Στο πρωτάθλημα τερμάτισε στην 7η θέση και ο ΑΠΟΕΛ 2ος. Στον τελικό αγωνίστηκαν: Περικλέους, Χριστάκης, Ολύμπιος, Μανώλη, Μ. Παναγιώτου, Κ. Ανδρέου, Θεοδοσίου, Αγγελής, Δ. Παναγιώτου, Αντωνάκης, Βιολάρης.\nΗ Αλκή ήταν στον τελικό και την επόμενη χρονιά, το 1977, όπου έχασε στο ΓΣΠ από τον Ολυμπιακό 2-0. Η Αλκή στα ημιτελικά είχε αποκλείσει πάλι τον ΠΟΛ 1-0. Στο πρωτάθλημα η Αλκή τερμάτισε 6η και ο Ολυμπιακός 11ος.\nΣτον τελικό η Αλκή έπαιξε με τους: Περικλέους, Γιόκα, Δ. Φαντούση, Σπύρου, Μ. Παναγιώτου, Ανδρέου, Τ. Φαντούση (60’ Παναής), Αγγελή (50’ Ιωάννου), Δ. Παναγιώτου, Αντωνάκη, Θεοδοσίου.\nΗ πέμπτη και τελευταία φορά που η Αλκή βρέθηκε σε τελικό κυπέλλου ήταν το 1980 και η μοίρα της την έφερε να χάσει και από την άλλη ομάδα της πρωτεύουσας, την Ομόνοια, 3-1 στο ΓΣΠ. Η Αλκή είχε μειώσει στο 89’ με τον Μ. Παναγιώτου.\nΣτα ημιτελικά η Αλκή κέρδισε εκτός έδρας 2-0 τον Απόλλωνα. Στο πρωτάθλημα είχε τερματίσει 11η και η Ομόνοια 2η, παρόλο που ισοβάθμησε με τον πρωταθλητή ΑΠΟΕΛ.\nΣτον τελικό έπαιξαν οι: Π. Σαΐττης, Μ. Ιωάννου, Β. Βιολάρης, Μανώλη, Μ. Παναγιώτου, Μαππούρας, Πύριλλος, Νικολάου, Δ. Παναγιώτου, Ανδρέου, Λεωνίδου.\nΤέσσερεις φορές η Ένωση\nΑπό τις πιο καλές επαρχιακές ομάδες, η Ένωση Νέων Παραλιμνίου, βρέθηκε για πρώτη φορά σε τελικό κυπέλλου το 1974. Ο αγώνας έγινε στο ΓΣΠ και έχασε 2-0 από την Ομόνοια. Στα ημιτελικά απέκλεισε τον Απόλλωνα 3-5 και 0-0. Στο πρωτάθλημα τερμάτισε 6η και η Ομόνοια ήταν πρωταθλήτρια κάνοντας νταμπλ.\nΗ Ένωση έπαιξε στον τελικό με τους: Δήμο, Μαύρο, Παπαλουκά, Κύζα, Φόρσο, Σιαλή, Α. Κωνσταντίνου, Γ. Χειμώνα, Μέρτακκα (78’ Κουρρή), Κούδα, Κ. Τσούκκα (58’ Βλίττη).\nΗ Ένωση ήταν στον τελικό και την επόμενη περίοδο, το 1975, οπότε έχασε στο ΓΣΠ από την Ανόρθωση 3-2. Η ομάδα του Παραλιμνίου είχε μάλιστα προηγηθεί δύο φορές στο σκορ με τους Βλίττη και Παπαλουκά. Στα ημιτελικά απέκλεισε την Ομόνοια στα πέναλτι 5-4 (2-2 η κανονική διάρκεια). Στο πρωτάθλημα η Ανόρθωση τερμάτισε 6η και η Ένωση 2η.\nΣτον τελικό έπαιξαν οι: Δήμος, Αιμίλιος, Παπαλούκας, Κύζας, Μέρτακκας, Σιαλής (Κέζος) Χειμώνας, Κούδας, Α. Κωνσταντίνου, Βλίττης, Κ. Τσούκκας (Κουρρής).\nΤο 1981 η ομάδα του Παραλιμνίου ήταν για τρίτη φορά σε τελικό κυπέλλου. Έχασε σε διπλό αγώνα στο Τσίρειο από την Ομόνοια. Το πρώτο παιχνίδι έληξε ισόπαλο μετά από ημίωρη παράταση 1-1 (το γκολ ο Τσερκέζος στο 119’).\nΗ ομάδα έπαιξε με τους: Κλέφτη, Λουκή (Οικονόμου) Κέζο, Καφετζιή, Α. Κίττο, Καλημέρα, Τσερκέζο, Κρασιά, Γούμενο, Κούδα, Μακρουλλή (Τ. Ζουβάνη).\nΣτον επαναληπτικό η Ομόνοια κέρδισε 3-0. Η ομάδα του Παραλιμνίου έπαιξε με τους: Κλέφτη, Λουκή, Κολοκούδια, Καφέτζιη, Α. Κίττο, Καλημέρα, Τσερκέζο, Κρασιά (Ζουβάνης), Γούμενο, (Φραγκέσκος), Κούδα, Μαρκουλλή.\nΣτα ημιτελικά η Ένωση απέκλεισε τον Απόλλωνα 1-1, 1-0, ενώ στο πρωτάθλημα τερμάτισε 4η και η Ομόνοια πρώτη.\nΗ τέταρτη και τελευταία φορά που η Ένωση έπαιξε στον τελικό ήταν το 1983. Και ήταν η τρίτη φορά που έχασε το τρόπαιο γνωρίζοντας την ήττα 2-1 στο ΓΣΠ (είχε ισοφαρίσει προσωρινά ο Μιχ. Κίττος). Στα ημιτελικά είχε αποκλείσει τον ΑΠΟΕΛ 1-0, ενώ στο πρωτάθλημα τερμάτισε 9η και η Ομόνοια ήταν πάλι πρωταθλήτρια.\nΣτον τελικό έπαιξαν οι: Χ’' Τράττος, Οικονόμου, Κολοκούδιας, Καφέτζιης, Α. Κίττος, Γ. Σάββα, Τσερκέζος, Μ. Κίττος, Γούμενος, Π. Μανώλη, (46’ Ζ. Ζουβάνης) Τ. Ζουβάνης.\nΆρχισαν οι εορτασμοί των 70χρονων\nΟ Απόλλων πιέζει τον ΑΠΟΕΛ, παρέα για Ευρώπη Ανό και ΑΕΚ


Αγόρι – Handmade by Sofi\n60.00 € - 80.00 €\n0-6 μηνών (5)\n12-24 μηνών (5)\n3 χρονών (1)\n4 χρονών (1)\n5 χρονών (1)\n6-12 μηνών (5)\nΧειροποίητο πλεκτό πουλοβεράκι με διακοσμητικά κουμπιά σε σχήμα αρκουδάκι στο μπροστινό μέρος.\nΣύνθεση νήματος: 50% Μαλλί, 50% Ακρυλικό.\nΟλόσωμο χειροποίητο παιδικό φορμάκι με διακοσμητικά ξύλινα κουμπιά στο επάνω μέρος σε σχήμα αρκουδάκι και πλέξη κοτσίδας στο μπροστινό μέρος\nΣύνθεση νήματος: 65% Ακρυλικό, 35% Polyamide\nΧειροποίητη πλεκτή μακριά ζακέτα με ξύλινα κουμπιά και φαρδιά κουκούλα.\nΣύνθεση νήματος: 49% Μαλλί, 51% Ακρυλικό\n50.00 € – 55.00 €\nΠαιδικό πουλοβεράκι με διακοσμητικές κοτσίδες στο μπροστινό μέρος και στα μανίκια.\nΣύνθεση νήματος: 75% Ακρυλικό, 25% Μαλλί.\nΠαιδικό χειροποίητο φορμάκι με ξύλινα, κόκκινα κουμπιά τα οποία εξυπηρετούν στο εύκολο άνοιγμα και κλείσιμο.Διακοσμητική πλεκτή, κόκκινη καρδιά στο πίσω μέρος.\nΣύνθεση νήματος: 65% Ακρυλικό, 35% Polyamide.


΄Ενας ξεριζωμός που δεν μαράθηκε ποτέ – Πρόσφυγες καί τότε καί σήμερα – Μετεώρων Λιθόπολις\n2022 | Έτος Μικρασιατικού Ελληνισμού, Επίκαιρα Θέματα\nΑλεξάνδρου Π. Κωστάρα, Ομότιμου Καθηγητή Πανεπιστημίου Θράκης\nΜε αφορμή την τηλεοπτική σειρά για τον Άγιο Παΐσιο\nΓια το δράμα της προσφυγιάς του μικρασιατικού Ελληνισμού σήμερα ο λόγος. Μάς τον θυμίζει ο πόλεμος της Ουκρανίας, αν και εκεί οι προσφυγικές ροές που σχηματίσθηκαν προς διάφορες κατευθύνσεις εξ αιτίας του πολέμου δεν φαίνεται να έχουν τον χαρακτήρα του ξερριζωμού. Είναι άλλο πράγμα να φεύγεις από την πατρίδα σου μέχρι να λήξει ο πόλεμος, επιφυλασσόμενος να επανέλθεις σε αυτήν, μόλις περάσει η λαίλαπα. Και άλλο πράγμα να ξερριζώνεσαι αναγκαστικά και οριστικά από αυτήν, διότι τα εδάφη σου τα διαφεντεύει πια ο εχθρός, ο οποίος έχει δείξει με πολλούς τρόπους ότι δεν ανέχεται στα καταπατημένα «χωράφια» του άλλες «καλλιέργειες», εκτός από αυτές που «φυτεύει» ο ίδιος ή είναι συμβατές με τις δικές του.\nΌσες παραμείνουν εκεί, γνωρίζει, πώς να τις αφανίσει: τις κόβει και τις πετάει. «Δέντρα» «ξερριζωμένα» όλοι οι Μικρασιάτες πρόσφυγες. Δεν «μαράθηκαν» όμως ποτέ, διότι παρά τον «ξερριζωμό», κράτησαν μέσα τους τούς «χυμούς» που κουβαλούσαν, όπως γίνεται και με την μεταφύτευση ενός φυτού ή ενός δένδρου. Έτσι, όταν «μεταφυτεύθηκαν» και «ρίζωσαν» στην Μητέρα-Πατρίδα, έβγαλαν καινούργιους «κλώνους» που τράφηκαν από τους «χυμούς» τους και έδωσαν πλούσια «ανθοφορία» με αξιοθαύμαστη συγκομιδή των καρπών της. Ποιοί ήσαν οι «χυμοί» αυτών των «ξερριζωμένων» «δένδρων», το γνωρίζουμε όλοι. Μας το θυμίζει άλλωστε μια τηλεοπτική σειρά, που προβάλλεται αυτήν την περίοδο από μεγάλο τηλεοπτικό σταθμό πανελλαδικής εμβέλειας με τίτλο «Άγιος Παΐσιος από τα Φάρασα στον Ουρανό».\nΣτο έργο αυτό προβάλλονται τα βάσανα και οι ταλαιπωρίες των κατοίκων ενός χωριού από την αγιοτόκο Καππαδοκία, οι οποίοι, για να αποφύγουν την σφαγή τους από τους Τούρκους μετά την Μικρασιατική Καταστροφή, πήραν τον δρόμο της προσφυγιάς στην Ελλάδα. Καθοδηγητής αυτών των χωριανών από τα Φάρασα της Καππαδοκίας ήταν ένας σεπτός γέροντας: Ο πνευματικός τους πατέρας Αρσένιος, ο οποίος μετά την κοίμησή του, λίγο καιρό μετά την άφιξή τους στην Ελλάδα, ανακηρύχθηκε Άγιος από την Εκκλησία μας. Όχι βέβαια για την συμβολή του στην ασφαλή μετεγκατάσταση στην μητέρα-πατρίδα των κατοίκων του χωριού του, αλλά για αυτό που ήταν. Και το προσέφερε ως πνευματική γαλουχία στους συγχωριανούς του με την διδαχή και με το παράδειγμά του.\nΟι χωριανοί από τα Φάρασα, όπως γίνεται με κάθε ξερριζωμό, φεύγοντας για την Ελλάδα δεν μπορούσαν να πάρουν μαζί τους τίποτε από τον μεγάλο πλούτο που διέθεταν στα μέρη του ξερριζωμού τους. Μόνον ό,τι μπορούσαν να βάλουν μέσα στα ταγάρια τους ή να κρατήσουν στα χέρια τους. Η εν λόγω τηλεοπτική σειρά μάς δείχνει, ποιά ήταν η επιλογή τους. Ποιός ήταν ο πλούτος του πλούτου τους: Δύο τεράστιες εικόνες που τις βαστούσαν δύο άνδρες, ο ένας από την μια μεριά και ο άλλος από την άλλη. Δύο εικόνες αφιερωμένες η μια στον Χριστό και η άλλη στην Παναγία. Το βάρος τους τόσες μέρες πεζοπορείας στον δρόμο της προσφυγιάς ήταν φορτίο ελαφρύ, το οποίο κουβαλούσαν αγόγγυστα. Όχι ως αγγαρεία, αλλά ως ομολογία πίστης σε Εκεινον, ο οποίος σήκωσε στους ώμους Του το βάρος όλου του κόσμου. Η αχθοφορία των εικόνων του Θεανθρώπου και της Υπεραγίας Μητέρας Του ήταν για αυτούς μια πράξη ανάβασης ψυχής σε ένα ύψωμα σαν τον Γολγοθά που κάνει το φορτίο πιό ανάλφρο, όταν ξέρεις, τί θα συναντήσεις στην κορυφή του.\nΌλα αυτά είχαν γίνει ένα με τους «χυμούς» που κουβαλούσαν μέσα τους οι «ξερριζωμένοι» του χωριού από την Καππαδοκία. Ήσαν οι «χυμοί» που έθρεψαν τόσο τους προπάτορές τους όσο και τους ίδιους. Δεν ήσαν άγιοι οι χωριανοί από τα Φάρασα. Άνθρωποι στα μέτρα τα δικά μας ήσαν. Με αδυναμίες και πάθη. Είχαν όμως ταπείνωση και διάθεση συγχωρητικότητας για τα λάθη των συνανθρώπων τους. Από τους κόλπους αυτών των «ξερριζωμένων» βγήκαν δύο Άγιοι: ο Αρσένιος και ο Παΐσιος. Τις «διαδρομές» και τα «αποτυπώματά» τους, τα οποία επηρέασαν βαθειά τους ανθρώπους της κοινωνίας του συγκεκριμένου χωριού, που ακολούθησε την προσφυγιά, «χαρτογραφεί» η συζητούμενη τηλεοπτική σειρά, η οποία σημειώνει εξαιρετικά υψηλά ποσοστά τηλεθέασης. Οι τηλεθεατές που την παρακολουθούν βλέπουν ένα έργο, το οποίο προβάλλει εκείνο που λείπει από όλους μας στην σημερινή κοινωνία: Την αλληλοκατανόηση για τις ανεπαρκειές μας.\nΤην παραίτηση από την πολεμική ετοιμότητα απέναντι στους άλλους, που την κουβαλάμε όλοι μέσα μας καμουφλαρισμένη περιμένοντας τον άλλον να κάνει κάτι που το ερμηνεύουμε ως «επίθεση» εναντίον μας, ώστε να αδειάσουμε επάνω του όλα τα εσώψυχά μας, για να του δείξουμε, ποιοί είμαστε εμείς. Το γεγονός της υψηλής τηλεθέασης αυτού του έργου δεν εμπόδισε βέβαια κάποιους, επαγγελματίες ή αυτόκλητους κριτικούς, να εκφρασθούν υποτιμητικά για αυτό και να απαξιώσουν την σχετική εκπομπή. Είναι οι ίδιοι άνθρωποι, οι οποίοι πριν από επτά περίπου μήνες έπραξαν το ίδιο με την κριτική τους και στην κινηματογραφική ταινία «ο Άνθρωπος του Θεού». Χωρίς να εκπροσωπούν τις απόψεις της πλειοψηφίας των ανθρώπων, που αποδέχθηκαν ευμενώς τα έργα αυτά, οι επικριτές τους μάς επισημαίνουν κάτι που δεν μπορούμε να το προσπεράσουμε αδιάφορα. Μάς δείχνουν δηλ. αφ’ ενός μεν την αρνητική προσωπική τους στάση στην προβληματική και στην θεματογραφία που προβάλλουν τα σχετικά έργα, αφ’ ετέρου δε μάς μεταφέρουν την περιρρέουσα ατμόσφαιρα μιας υλόφρονος κοινωνίας, η οποία κινείται στις «λεωφόρους» του μηδενισμού που έχει χαράξει, για να εξυπηρετούν τις καθημερινές «διαδρομές» των μελών της στην επικράτειά του.\nΓι’ αυτό βλέπει περιφρονητικά τα στενά «δρομάκια» της αγιότητας, που περνούν δίπλα από τις «λεωφόρους» αυτές. Κάτω από τις συνθήκες αυτές λογικό είναι μια τέτοια κοινωνία να μη αντέχει στους κόλπους της την αγιότητα. Όση αξία είχε ο προφητικός λόγος στην κοινωνία των Σοδόμων και των Γομμόρων, άλλη τόση αξία έχει ένας λόγος αγιότητας στην σημερινή κοινωνία, η οποία μοιάζει σε πολλά σημεία της με εκείνη την κοινωνία της διαστροφής, που είχε εκτοπίσει από τους κόλπους της τον Θεό.\nΜε τα δεδομένα αυτά δεν χρειάζεται να σκεφθούμε πολύ, για να πούμε, ποιούς εκπροσωπούν οι επικριτές του προαναφερθέντος τηλεοπτικού έργου για τον Άγιο Παΐσιο. Ανήκουν σε εκείνους, οι οποίοι «ξερρίζωσαν» με τα ίδια τους τα χέρια τα πιστεύματα που είχαν «σπείρει» μέσα τους οι προπάτορές τους και πρωτίστως την πίστη στον Θεό. Πολλοί από αυτούς προέρχονται από τους άλλους «ξερριζωμένους» της προσφυγιάς, διότι δεν μπόρεσαν να αντισταθούν στην επέλαση της αλλοτρίωσης που «ισοπέδωσε» ό,τι στεκόταν ακόμη όρθιο μέσα τους. Είναι οι «καλαμαράδες», εκείνοι δηλ. που έμαθαν δυο αράδες γράμματα και άφησαν τον ορθολογισμό να τούς βγάλει από τον δρόμο του Θεού και να τούς οδηγήσει στις «λεωφόρους», που οδηγούν στην άβυσσο του μηδενισμού. Τα είχε προβλέψει όλα αυτά ο Πατροκοσμάς, όταν έλεγε ότι το κακό θα έρθει από τους γραμματιζούμενους που δεν έχουν πίστη στον Θεό. Δεν το βλέπουμε το «κακό» αυτό σήμερα που «ροκανίζει» σιγά-σιγά την παραδοσιακή Ελλάδα, για να την εξαφανίσει; Είναι η Ελλάδα που την κράτησαν ζωντανή οι προπάτορες μας στις σκληρές συνθήκες της μακραίωνης δουλείας υπό τον οθωμανικό ζυγό και με την Εθνεγερσία μάς την παρέδωσαν αλώβητη, για να κρατήσουμε άσβεστη την «φλόγα» του παραδοσιακού Ελληνισμού. Αυτήν την φλόγα την έκαναν να «τρεμοσβήνει» σήμερα οι μηδενιστές επικριτές της εν λόγω τηλεοπτικής σειράς, χωρίς να έχουν, κατά τα λοιπά, κανένα ενδοιασμό να εορτάσουν αύριο μαζί μας την 201η επέτειο της Εθνεγερσίας, όπως κάνουν όλοι οι δολοφόνοι, οι οποίοι με περισσή υποκρισία και αναλγησία δεν διστάζουν να παραστούν στην ημέρα μνήμης εκείνου που δολοφόνησαν.\nμικρασιατικός ελληνισμός πολιτισμός\nΜετεώρων Λιθόπολις 4 Μαΐου 2022


«Είχα καταλάβει ότι ήταν δύσκολα τα πράγματα αλλά πίστευα στον εαυτό μου. Δεν το έβαλα κάτω»! – Apollon365\n«Είχα καταλάβει ότι ήταν δύσκολα τα πράγματα αλλά πίστευα στον εαυτό μου. Δεν το έβαλα κάτω»!\nPosted on April 14, 2019 18:04:22\nΔυναμισμός, πείσμα, βλέμμα καθαρό, αξιοπρεπές. Αυτά είναι μόνο μερικά από τα χαρακτηριστικά του καλαθοσφαιριστή και αρχηγού της ομάδας μας, Apollon Wheelchair Basketball Χριστάκη Ιωάννου από τη Λεμεσό.\nΌμως τον χαρακτηρίζει και κάτι άλλο, που σημάδεψε ολόκληρη τη ζωή του. Το πάθος και η αγάπη που τρέφει για το πέταγμα. Τι κι αν πετώντας με αλεξίπτωτο πλαγιάς είχε ατύχημα το οποίο του προκάλεσε παραπληγία. Κάκωση νωτιαίου μυελού. Τι κι αν ο γιατρός του είχε πει μέσα στο νοσοκομείο να ετοιμάζεται για να συνηθίσει το αναπηρικό καροτσάκι…\nΟ Χριστάκης κατάφερε να αποκτήσει μερική κίνηση στα πόδια σε τρεις μήνες μετά το ατύχημα. 8 μήνες στο νοσοκομείο αποφασίζει να ξαναπετάξει… Ο ίδιος ξεδιπλώνει την ιστορία του στο Newsbomb στέλνοντας μήνυμα δύναμης και αισιοδοξίας.\nΠώς βρεθήκατε στην ομάδα του Apollon Wheelchair Basketball;\nΜετά από την αποκατάσταση μου από το νοσοκομείο έπρεπε να αθλούμαι. Δεν το έψαξα ιδιαίτερα. Άκουσα για την ομάδα και πήγα. Αρχίσαμε τις προπονήσεις. Ήταν η μοναδική ομάδα στην Κύπρο. Σε κάποια φάση αυξηθήκαμε και έπρεπε να γίνει και δεύτερη ομάδα, να δημιουργηθεί πρωτάθλημα. Εγώ αποφάσισα να φύγω και να δημιουργήσω άλλη ομάδα. Έφυγα και παρέσυρα και 2-3 συμπαίκτες μου. Πριν να προχωρήσουμε με την ομάδα ήρθαμε σε συμφωνία με την ομάδα του Απόλλωνα και ενταχθήκαμε. Ξεκινήσαμε δύσκολα. Για μια τέτοια ομάδα χρειάζεσαι εξοπλισμό. Βρήκαμε χορηγούς. Με τον έφορο του Τμήματος, τον Λεωνίδα Χαραλάμπους, προχωρήσαμε. Τον δεύτερο χρόνο πήραμε το πρωτάθλημα.\nΕίστε μια ομάδα ατόμων με κινητικά προβλήματα. Είσαστε πιο δεμένοι λόγω των κοινών σημείων σας;\nΕίμαστε δεμένοι ως ομάδα. Υπάρχουν ανθρώπινες διαφωνίες, διαφορετικοί χαρακτήρες. Η διαφορά που υπάρχει από οποιοδήποτε άλλο σύνολο είναι ότι είσαι με ανθρώπους που μοιράζεσαι το ίδιο πρόβλημα.\nΆρα υπάρχει περισσότερη κατανόηση μεταξύ σας.\nΦυσικά. Το πρώτο πράγμα που καταλαβαίνει κάποιος που μπαίνει στην ομάδα είναι ότι υπάρχει αλληλεγγύη. Δεν είναι μόνος του. Εξ’ ορισμού αυτό είναι η ομάδα. Ο αθλητισμός είναι ένα μέσο που βοηθά τους ανθρώπους με κινητικά προβλήματα; Εκείνος που θα πάει να αθληθεί δεν θα κλειστεί στον εαυτό του. Πρέπει να είμαστε παράδειγμα. Παίζουμε μπάσκετ, μας βλέπουν στην τηλεόραση, μας βλέπουν κι άλλοι άνθρωποι με κινητικά προβλήματα.\nΟ αθλητισμός είναι ένα μέσο που βοηθά τους ανθρώπους με κινητικά προβλήματα;\nΕκείνος που θα πάει να αθληθεί είναι το είδος του ανθρώπου που δεν θα κλειστεί στον εαυτό του. Πρέπει να είμαστε παράδειγμα. Παίζουμε μπάσκετ, μας βλέπουν στην τηλεόραση, μας βλέπουν κι άλλοι άνθρωποι με κινητικά προβλήματα και καταλαβαίνουν ότι άνθρωποι σαν αυτούς ανοίγονται στη ζωή.\nΗ παραπληγία ήρθε έπειτα από ένα ατύχημα. Πώς συνέβηκε;\nΈγινε το 2012 στο Κούριο. Πετούσα αλεξίπτωτο πλαγιάς (paragliding). Ήταν το χόμπι μου,η αγάπη μου και συνεχίζει να είναι. Έκανα και εκπαιδεύσεις, ήμουν σχεδόν επαγγελματίας. Το αλεξίπτωτο πετά και χρησιμοποιείς τα ανοδικά ρεύματα για να κρατιέσαι στον αέρα ή να ανεβαίνεις. Στο Κούριο ήμουν τόσο εξοικειωμένος που ήταν για μένα σαν παιδική χαρά. Δεν είχα καμία φοβία για να πετάξω. Μία ημέρα ενώ πετούσα, παράβηκα τους κανόνες ασφαλείας. Πετούσα κοντά στο βουνό έπαιρνα φόρα και έκανα ακροβατικά κάτι που δεν έπρεπε να κάνω διότι ήμουν πολύ χαμηλά. Το έκανα και τιμωρήθηκα. Έχασα τον έλεγχο. Νόμιζα ότι θα το περάσω αλλά δεν το πέρασα και χτύπησα πάνω στο βουνό.\nΠριν χάσω τις αισθήσεις μου τηλεφώνησα για βοήθεια. Ήρθε το ασθενοφόρο των Βάσεων, με έδεσαν σε φορείο διότι κατάλαβαν ότι ήταν κάκωση νωτιαίου μυελού στον σπόνδυλο και ήταν επικίνδυνο. Ήρθε ελικόπτερο με πήρε στο Γενικό Νοσοκομείο Λεμεσού, έγινε αξονικό και κατάλαβαν ότι ήταν σοβαρή ζημιά. Μεταφέρθηκα στο νευροχειρουργικό τμήμα του Γενικού Νοσοκομείου Λευκωσίας. Χτύπησα η ώρα 4 το απόγευμα και ήμουν χειρουργείο ως τις 12 τα μεσάνυχτα. Έκανα εγχείριση στον σπόνδυλο, έμεινα δύο ημέρες στο νευρολογικό και μετά πήγα στο παραπληγικό όπου στην ουσία είναι τμήμα αποκατάστασης. Πέρασα ένα μήνα λίγο δύσκολο. Ούτε ήξερα ότι θα περπατήσω. Νομίζω το είχα αποφασίσει υποσυνείδητα ότι δεν θα ξαναπερπατούσα. Είχα καταλάβει ότι ήταν δύσκολα τα πράγματα αλλά πίστευα στον εαυτό μου. Δεν το έβαλα κάτω.\nΠόσο καιρό χρειάστηκε για την αποκατάσταση;\nΈμεινα 8 μήνες στο νοσοκομείο. Ο πρώτος μήνας ήταν δύσκολος. Είχα πόνους, παραισθήσεις την πρώτη εβδομάδα, μετά όταν σταμάτησαν να μου χορηγούν παυσίπονα, δεν μπορούσα να κοιμηθώ.\nΟι γιατροί τι σου έλεγαν;\nΌταν πρόκειται για κάκωση νωτιαίου μυελού δεν ξέρει κανένας τίποτε. Εκτός εάν κοπεί τελείως που θεωρείται σίγουρο ότι δεν θα ξαναπερπατήσεις. Οι γιατροί δεν περίμεναν τίποτα. Το νοσοκομείο φέρνει έναν ειδικό που διευθύνει ανάλογη κλινική στην Αγγλία και δίνει κατεύθυνση, διενεργεί ειδικές επεμβάσεις κτλ. Αυτός ήρθε στο δωμάτιο μου. «Πρέπει να συνηθίσεις το καροτσάκι», μου είπε. Ήθελα να του το ρίξω στο κεφάλι. Στους 3 μήνες σηκώθηκα.\nΠότε προσπάθησες να περπατήσεις;\nΣτους τρεις μήνες είχα μερική κίνηση στα πόδια. Έπαιρνα τα πράγματα μέρα με την ημέρα. Έμπαινα στο φυσιοθεραπευτήριο στις 8, έφευγα στις 2 το μεσημέρι, κάθε μέρα. Μετά από έξι μήνες περπατούσα με πατερίτσες.\nΤι άλλαξε μετά στην καθημερινότητα σου;\nΑλλάζει η ζωή σου. Εκεί που δούλευες πλέον δεν δουλεύεις. Μου έμειναν είναι κάποιοι πόνοι στα πόδια. Κατά τ’ άλλα έχω όλες τις παρενέργειες της παραπληγίας.\nΚαθόλου. Δεν γυρίζω πίσω. Ότι έγινε έγινε. Θα ζήσουμε το σήμερα.\nΘεωρείς ότι ήσουν και τυχερός στην ατυχία σου με τέτοιο ατύχημα;\nΟπωσδήποτε. Μπορούσε να ήταν θανατηφόρο. Μπορούσε να ήταν πιο σοβαρή παραπληγία.\nΠοια γεύση σου μένει από όλη αυτή την περιπέτεια; Πώς αντικρίζεις το μέλλον;\nΆλλαξε η καθημερινότητα μου δεν μπορώ να τα κάνω όλα, ούτε να δουλέψω, περπατώ με δυσκολία. Έχασα την απόλαυση του πετάγματος, γι αυτό λυπάμαι. Όταν ήμουν στο νοσοκομείο είχα πετάξει με ανεμόπτερο. Μετά από 4- 5 μήνες μετά το ατύχημα. Μεγάλη αγάπη.\nΔεν είχες κάποια ανησυχία λόγω του ατυχήματος;\nΌταν πήγαινα εκεί για να το κάνω είχα μια ανησυχία. Όμως όταν πέταξα, είχα φοβηθεί που δεν φοβόμουν! Μετά από 8 μήνες αποφάσισα να ξαναπετάξω. Μέσα στο νοσοκομείο έβλεπα βίντεο που πετούσα. Έβλεπα ένα όπου ήμουν εγώ με το αλεξίπτωτο στον αέρα. Ήμουν χαρούμενος. Είπα ‘θα στερήσω από τον εαυτό μου τη χαρά;’Μετά από 10 μήνες έκανα paragliding.\nΠήγαινα και έλεγα ‘μακάρι να μην είναι καλός ο καιρός για να πετάξω’. Πήγα 2-3 φορές και δεν ήταν. Μια μέρα ο καιρός ήταν τέλειος. Το έκανα. Με το που απογειώθηκα, τελείωσαν όλα. Λες και δεν είχα σταματήσει ούτε μια ημέρα να πετώ.\nΝιώθεις το αίσθημα της ελευθερίας αυτό είναι που σε μαγεύει;\nΔεν ξέρω. Είμαι στον κόσμο μου. Δεν ξέρω πώς να το περιγράψω. Ένα από τα πράγματα που κάνεις πετώντας είναι να ταξιδεύεις δηλαδή να φύγεις από το Α σημείο και να πας στο Β. Μετά το ατύχημα δεν μπορούσα να το κάνω. Θα προσγειωνόμουν στη μέση του πουθενά. Πώς θα περπατούσα για να επιστρέψω; Mετά έπαψε να μου δίνει τη χαρά που μου έδινε παλιά.\nΕίπες ποτέ «γιατί σε μένα;»\nΠοτέ. Δεν μπορώ να κατηγορήσω κάποιον άλλον που βρέθηκα σε αυτήν την κατάσταση. Εγώ ευθύνομαι.\nΟρισμένοι άνθρωποι με κινητικά προβλήματα που βρίσκονται σε παρόμοια θέση δεν είναι σαν εσένα. Δυναμικοί, με πείσμα που να βλέπουν την θετική πλευρά. Κάποιοι κλείνονται στον εαυτό τους. Ποιο είναι το μήνυμα που θες να τους στείλεις;\nΤο μόνο που θα σε ωφελήσει ανατρέχοντας στο παρελθόν, είναι τα λάθη που έκανες να μην τα ξανακάνεις. Το αν δεν θα σε βοηθήσει. Η ζωή ξεκινά από σήμερα και μπροστά. Και ο καθένας που έχει ένα πρόβλημα ας βρει έναν τρόπο ν’ απασχολεί τον εαυτό του είτε με τον αθλητισμό ή με οτιδήποτε άλλο που θα τους ενδιαφέρει.\nΣΥΝΕΝΤΕΥΞΗ ΣΤΗΝ ΑΝΤΡΗ ΘΡΑΣΥΒΟΥΛΟΥ\nΠρεμιέρα στο Αυγόρου για την «Property Gallery Aπόλλων»\nΈναρξη προπώλησης εισιτηρίων ενόψει ΑΕΛ\tOctober 22, 2019\nΧρόνια πολλά στον Γιώργο Νικολάου\nΜατσάρες με ΣΠΟΥΔΑΙΕΣ στοιχηματικές αποδόσεις!\nΟι ίδιες γνωστές παθογένειες!\tOctober 21, 2019\nΤελικά ποια είναι τα fake news και ποια η αλήθεια για Ενσούε;\nΕθνικός Άχνας-Απόλλων… 31 χρόνια πριν!(βίντεο)\n«Ήταν κάτι το ιδιαίτερο στην προπονητική μου καριέρα»(video)\n«Πράγματα και θαύματα…»\nΑΓΩΝΙΣΤΙΚΗ ΔΡΑΣΗ (120)


Μάθε τα πάντα για game 2.0 | Game20.gr\nGAME20.GR > game 2.0\n"Η τεχνολογία μας ενώνει" Star Channel WebTV [10/11/2016]\nΓια τρίτη συνεχόμενη σεζόν η εκπομπή τεχνολογίας του Techblog "Η τεχνολογία μας ενώνει" στον διαδικτυακό αέρα του Star Channel. Ο Κώστας Βλαχάκης, ο δικός μας Μάριος Δρακόπουλος και ο Βάιος Βήτος από το pttl.gr, συζητάνε για όλους και για όλα σχολιάζοντας επικαιρότητα και συσκευές. Η εκπομπή "Η τεχνολογία μας ενώνει" μεταδίδεται κάθε Πέμπτη στις 21:00 στο www.star.gr/webtv. Δείτε το πιο πρόσφατο επεισόδιο παρακάτω και πείτε μας εντυπώσεις! Περισσότερα...\nTAGS:Android, game 2.0, iOS, pttl, Techblog, video games\nΤο Disqus στο Game 2.0\nΤο Game 2.0 υιοθετεί την κορυφαία πλατφόρμα σχολίων στο ιντερνέτ. Όπως σας είχαμε ενημερώσει εδώ και μέρες, πλέον χρησιμοποιούμε το Disqus για τα σχόλια στο site. Μπορείτε να κάνετε σχόλια χρησιμοποιώντας τον λογαριασμό σας στο Disqus (αν δεν έχετε κάνετε εδώ και μη ξεχάστε να βάλετε εικόνα) ή και το Facebook, το Google και το Twitter. Με το Disqus πλέον έχουμε edit, like/dislike, απάντηση στην απάντηση, ενημέρωση μέσω email για νέες απαντήσεις στα θέματα που σας ενδιαφέρουν, ζωντανές συζητήσεις χωρίς ανάγκη refresh της σελίδας, ταξινόμηση των σχολίων με βάση τη δική σας προτίμηση και πιο γρήγορη φόρτωση του site. Δυστυχώς, πολλά από τα παλιά σχόλια χάθηκαν γιατί η εισαγωγή τους στο Disqus δεν δουλεύει καλά, αλλά εντάξει μικρό το κακό. Το σημαντικό είναι ότι πλέον έχουμε την κορυφαία πλατφόρμα σχολίων και πάνω στην ώρα ενόψει E3. Θα παρατηρήσετε κάποια προβλήματα λειτουργίας και εμφάνισης, παρακαλούμε υπομονή μέχρι να λυθούν. Kάντε σχόλια, δοκιμάστε το σύστημα και πείτε μας εντυπώσεις παρακάτω!\nΈξι χρόνια συμπληρώνονται από την έναρξη της λειτουργίας του Game 2.0, οπότε είναι η ιδανική ευκαιρία να σας ευχαριστήσω για την υποστήριξη και τη συμμετοχή σας όλο αυτό τον καιρό (μιας και δεν το είχα κάνει μέχρι τώρα). Συνήθως σε τέτοιες περιπτώσεις λένε "όταν ξεκινούσαμε το site δεν φανταζόμασταν ότι θα έφτανε σε τέτοιο επίπεδο" και διάφορα άλλα τέτοια. Προσωπικά, όταν ξεκινούσαμε το site ακριβώς αυτό περίμενα ότι θα γίνει αργά ή γρήγορα, δηλαδή ένας χώρος ενημέρωσης και συζήτησης για games με χιλιάδες αναγνώστες και πολλά σχόλια κάθε μέρα. Σας ευχαριστούμε που μας επισκέπτεστε και μας διαβάζετε και καλωσορίζουμε τους νέους στην παρέα!\nΚαλωσήρθατε στο νέο Game 2.0\nGame 2.0... v2.0. Κάπως έτσι μπορούμε να αποκαλέσουμε αυτό που βλέπετε. Μετά από τεσσεράμισι χρόνια λειτουργίας, έφτασε η ώρα για ανανέωση, η οποία είναι κυρίως εικαστική. Το site πάνω κάτω δουλεύει όπως γνωρίζατε. Οι σημαντικότερες λειτουργικές αλλαγές είναι στα σχόλια, όπου έχουν προστεθεί δυνατότητα απάντησης και like, για διευκόλυνση και βελτίωση των συζητήσεων, ενώ κάθε σχόλιο πλέον έχει το δικό του link. Edit θα προστεθεί όταν ετοιμαστεί το ενιαίο σύστημα προφίλ σε Game 2.0, Techblog και Pttl και ότι άλλο ετοιμάζει ο Κώστας... Έχουμε βάλει περισσότερες επιλογές κοινοποίησης περιεχομένου σε διάφορα social media, οπότε... διαδώστε. Tέλος, το site είναι responsive για να το βλέπετε άνετα και στο κινητό ή το tablet σας. Διαβάστε, δείτε, δοκιμάστε ότι θέλετε και πείτε μας παρατηρήσεις αλλά και προβλήματα που εντοπίζετε παρακάτω! Ζητάμε την κατανόησή σας μέχρι να λύσουμε τα μικρά θέματα που έχουν προκύψει!\nΛεφτά υπάρχουν (για τον john2)\nTo είπε και το έκανε ο αθεόφοβος. Στον δικό μας john2 αναφέρομαι, ο οποίος ήθελε απεγνωσμένα νέα κάρτα γραφικών που να υποστηρίζει DX11, για να μπορεί να απολαμβάνει Crysis 3 και λοιπά. Και τί έκανε λοιπόν; Πήγε τσίμπησε το απόλυτο τέρας, μια Gigabyte GTX 690, η οποία κάνει... ένα χιλιάρικο. Μ'αρέσει που όταν ανακοινώνονται νέες κάρτες, αναρωτιέμαι αν όντως υπάρχουν άνθρωποι που σκάνε χιλιάρικα για χάρη τους. Τελικά φαίνεται πως είμαι εκτός πραγματικότητας, καθώς όχι μόνο υπάρχουν, αλλά εδώ στην ομάδα μας έχουμε τον απόλυτο υπερφανατικό. Καλορίζικη ρε Γιάννη! Θα ακολουθήσετε το παράδειγμα του john2;\nTo Wii U δεν πείθει τους αναγνώστες του Game 2.0\nΗ δημοσκόπηση για το Wii U στην κεντρική σελίδα του site ολοκληρώθηκε, και τα αποτελέσματα είναι ψιλοαναμενόμενα. Συγκεκριμένα, στην απλή ερώτηση "Tσιμπάτε Wii U;", το 76% των συμμετεχόντων απάντησε αρνητικά, το 16% απάντησε "Μάλλον ναι, αλλά κάποια στιγμή μετά την κυκλοφορία του", και μόλις το 8% απάντησε ότι τσιμπάει άμεσα τη νέα κονσόλα της Nintendo. Είναι προφανές ότι οι αναγνώστες του Game 2.0 δεν έχουν πειστεί (ακόμα) από τo Wii U. Θα έχει πολύ μεγάλο ενδιαφέρον μια αντίστοιχη δημοσκόπηση σε ένα χρόνο από τώρα. Λέτε να έχει πάρει τα πάνω του το Wii U; Πείτε μας γνώμη και μην ξεχάσετε να τσεκάρετε τη νέα δημοσκόπηση για τα σχέδιά σας για το 2013!\nTAGS:game 2.0, Wii U\n"RPGάδες" οι αναγνώστες του Game 2.0\nToν τελευταίο ενάμισι μήνα έτρεχε στην κεντρική σελίδα μία από τις πιο ενδιαφέρουσες δημοσκοπήσεις στην ιστορία του site, με τα αποτελέσματα να είναι εξίσου ενδιαφέροντα. Φαίνεται λοιπόν πως οι αναγνώστες του Game 2.0 είναι... RPGάδες. Ερωτώμενοι ποιο είδος παιχνιδιών είναι το αγαπημένο σας, βγάλατε πρώτα τα RPG με ποσοστό 27%, και ακολουθούν τα shooters με 20%, τα adventure με 14%, τα action με 12%, τα sports με 9%, τα strategy με 7%, τα racing με μόλις 6% (ελάτε ρε παιδιά, γιατί;), τα platformers με 3%, τα fighting με 1%, και τα arcade επίσης με 1%. Πείτε μας γνώμη για τα αποτελέσματα και τσεκάρετε τη νέα δημοσκόπηση για το Wii U!\nTAGS:game 2.0, video games\nΚαλοί οιωνοί για το PlayStation Vita στην Ελλάδα\nΠαρά τις δυσκολίες που αντιμετώπισε η Sony σε αυτή τη γενιά, το PlayStation brand παραμένει πανίσχυρο στην Ελλάδα. Αυτό αποδεικνύεται για άλλη μια φορά, στη δημοσκόπηση που υπάρχει στην κεντρική σελίδα του site εδώ και ένα-δύο μήνες. Στην ερώτηση "Ποιο σύστημα είναι πιο πιθανό να τσιμπήσετε το 2012;", το 35% όσων ψήφισαν δηλώνει ότι θα προτιμήσει το PlayStation Vita. Ακολουθεί το PS3 με 24%, το Xbox 360 με 17%, το Wii U με 15%, το 3DS με 8% και το Wii με μόλις 1%. Θα περίμενε κανείς το ποσοστό του Wii U, που επίσης αναμένεται φέτος, να είναι μεγαλύτερο, αν και εδώ που τα λέμε η μέχρι τώρα "επικοινωνία" της Nintendo για την κονσόλα είναι ανύπαρκτη. Όσο για τα υπόλοιπα, καλά μαντάτα για τα PS3 και Xbox 360, όχι τόσο για το 3DS (πάντα όσον αφορά την Ελλάδα). Μην παραλείψετε να τσεκάρετε και το νέο poll για τους browsers!\nTAGS:3DS, game 2.0, PS Vita, PS3, Wii, Wii U, Xbox 360\nΟι αναγνώστες του Game 2.0 προτιμούν Battlefield 3\nΆλλη μία δημοσκόπηση του site μας ολοκληρώθηκε, με θέμα αυτή τη φορά την αναμέτρηση Battlefield 3 - Modern Warfare 3. Οι αναγνώστες του Game 2.0 προτιμούν το Battefield 3, το οποίο αναδείχθηκε νικητής του poll με 58%, έναντι 42% του Modern Warfare 3. Μη ξεχάσετε να τσεκάρετε και τη νέα δημοσκόπηση, με ερώτημα "Ποιο σύστημα είναι πιο πιθανό να τσιμπήσετε το 2012;".\nTAGS:Battlefield 3, game 2.0, Modern Warfare 3\nΤα online παρατσούκλια σας μαζεμένα στo Game 2.0\nΛοιπόν επειδή είμαστε μια μεγάλη online παρέα, δημιούργησα τον τομέα Online IDs (προσβάσιμος και από την κεντρική σελίδα), όπου μπορείτε να δημοσιεύετε τα παρατσούκλια που έχετε στις διάφορες online gaming υπηρεσίες όπως Xbox Live, PSN, Steam κλπ, ακόμα και κωδικούς Wii, ώστε να βρίσκετε εύκολα online φίλους που παίζουν τα ίδια παιχνίδια με εσάς. Aντί λοιπόν να ψάχνεστε στα σχόλια τoυ κάθε post, μπορείτε να τα βρείτε όλα μαζεμένα σε ένα μέρος. Για λόγους ευκολίας παρακαλώ τα σχόλια σας εκεί να είναι ουσιαστικά, δηλαδή τα nicknames σας στις υπηρεσίες συν τα παιχνίδια που παίζετε online συχνότερα. Μπορείτε να κάνετε όσα σχόλια θέλετε, απλά να μην γίνονται άσχετες συζητήσεις, ώστε να είναι όσο τον δυνατόν πιο εύχρηστη η εν λόγω «βάση δεδομένων».\nTAGS:game 2.0, steam\nΤο έκτο 10άρι στην ιστορία του Game 2.0 είναι γεγονός\nΌπως... περίμενα, ο Marioland έβαλε 10 στο Zelda: Skyward Sword (όχι ότι δεν το αξίζει), κάνοντάς το έτσι μόλις το έκτο παιχνίδι που έχει πάρει τέλειο βαθμό στην ιστορία του site. Τα άλλα πέντε είναι τα LittleBigPlanet, LittleBigPlanet 2, Uncharted 2, Super Mario Galaxy 2 και Gran Turismo 5. Δύο 10άρια έχω βάλει εγώ, δύο ο azazel, ένα ο φίλος person, και πλέον έχει ένα και o Marioland. Μένει ο john2 από όσους κάνουμε συχνότερα reviews. Ποιος ξέρει, ίσως έρθει κάποτε η ώρα του και του Γιάννη με κάνα... Half-Life 3. Εντωμεταξύ, δεν έχουμε δώσει 10άρι σε κανένα παιχνίδι της Microsoft. Στο τσακ ήμουν να βάλω 10 στο Gears of War 3, αλλά τελικά το άφησα στο 9.5. Δεν πειράζει, του ετοιμάζουμε άλλη... τιμή αυτουνού. Εκτός κι αν το The Old Republic αγγίζει την τελειότητα, το επόμενο 10άρι λογικά θα έρθει το 2012. Ποιο προβλέπετε να είναι;\nTAGS:game 2.0, The Legend of Zelda: Skyward Sword, video games\nΛύθηκε η παρεξήγηση με το κατάστημα Τhe Console Club\nTo θέμα που δημιουργήθηκε χθες με το κατάστημα The Console Club και τη σελίδα του στο Facebook που ανέβασε κείμενό μας και ισχυριζόταν ότι είναι από την Dionic, λύθηκε. Απλά ζήτησαν πληροφορίες για το Wii U από τη Dionic, η οποία προτίμησε να τους δώσει το δικό μας κείμενο (και πολύ καλά έκανε), απλά παρέλειψε να τους πει για την πηγή. Το κατάστημα θεώρησε ότι αφού το πήρε από την εταιρία, μπορούσε να το ανεβάσει και δεν ήξερε ότι προέρχεται από εμάς. Και φυσικά ούτε εμείς γνωρίζαμε ότι έχει γίνει κάτι τέτοιο. Πρόκειται δηλαδή για αστοχία από μέρους των ανθρώπων της Dionic. Έχουμε βαρεθεί να ανακαλύπτουμε sites/blogs κλπ που μας αντιγράφουν χωρίς να βάζουν πηγή και γι αυτό στην συγκεκριμένη περίπτωση αντιδράσαμε άμεσα για να προστατεύσουμε τα πνευματικά μας δικαιώματα. Ευτυχώς, δεν υπάρχει θέμα. Η παρεξήγηση λύθηκε και ευχόμαστε στο Τhe Console Club καλή συνέχεια. Τελικό συμπέρασμα: όλοι διαβάζουν Game 2.0!\nΈνα Πάσχα γεμάτο games και... Game 2.0\nΑντίθετα με την εορταστική περίοδο των Χριστουγέννων, το Πάσχα η βιομηχανία μας όχι απλά δεν "ηρεμεί", αλλά ανεβάζει ρυθμούς, κάνοντας αυτές τις διακοπές για τους gamers ακόμα πιο διασκεδαστικές. Έτσι και φέτος, γίνεται χαμός σε όλα τα μέτωπα, από τις νέες κυκλοφορίες μέχρι τις καυτές ειδήσεις ενόψει Ε3. Ένας χαμός που θα δείτε να "μεταφράζεται" στο site άμεσα. Ετοιμάζουμε πολλά όμορφα πράγματα τις επόμενες εβδομάδες, με reviews υπερπαιχνιδιών όπως το Portal 2 και το Mortal Kombat, αναφορές από το μέτωπο της beta του Gears 3, σπέσιαλ editorials που σίγουρα θα εκτιμήσετε δεόντως, ενδιαφέροντα τόπικ συζήτησης όπως το τι θέλετε να δείτε στην Ε3, εντυπώσεις από τον ένα μήνα μας με το 3DS και βέβαια πολλούς διαγωνισμούς με δώρα παιχνιδάρες. Θα περάσουμε καλά!